text:
by LP Sailo
Ram leh hnam hmasawnna bulpui ber pakhat chu intlawhpawlhna a ni tiin mithiamte chuan an lo tlangau pui thin tih kan hria. In tlawhpawlh nana pawimawh hmasa ber chu tawng hi a ni. Baibulah Tuilet leh an hlauh avangin Babel insang an sak thu kan hria a, nasa takin an bei a sang tak thleng an rem chho tawh ngei ang. Mahse Pathianin tuilet tawh loh nana chhinchhihna chhimbal a siam te leh Pathian thuchhuak an rin tawk loh avangin an sa lui zel a, Pathian-in an sak chhunzawm tawh loh nan a satute chu an trawng a thlak sak ta vek mai a. Tichuan an buai zo ta a, Hnam khat unaute chu tawng hrang hrang an lo hman tak avangin chu babel insang chu an sa chhunzawm thei ta lo a ni tih kan hmu a, an buaina kha tawng hrang an lo hman tak vang a ni tih a chian rualin Pathian khan thil dang hmanruaah hmang lovin ho ang taka lang mahse pawimawh tak an tawng kha hmanruaah a hmang tlat mai a ni.
A ni, hnama min phuarkhawmtu ber chu tawng hi a ni a, chibing dante te leh thil dang dang chu an pawimawh hle na a, hnam khata min phuarkhawmtu ropui ber chu tawng pakhat hman tlan hi a ni. Mi tupawh hnam dang nen a inchiahpiah lutuk vanga mahni tawng hrelo khawpa a awm chuan, hnam rilru a nei nep thin a, ram hmangaihna thinlung pawh a nei tlem phah thin a ni.
Tin, hnam fing zawkte chuan an tawng te chu chik takin an zir a, theih tawpa chawisan tumin an hum bawk thin a ni. Mizo hnam pawh hian kan tawng hi chik taka kan zir a, kan hum tlat hi a pawimawh hle dawn a, a thawl ngai lai thawl phui a, thuam tha zel turin a lehkhathiam hmasate leh a vengva hmasate hian mawhphurhna lian tak kan nei theuh awm e. Hnam khat ve mauh chuan mahni tawng kan hum tlat hi kan koa innghat tlat, kan tihawm reng a nih zia hi hriat ve ngei chi a ni ang. Mizotawng ziak hi min siamsaktute(Pu Buanga leh Sap Upa) behchhan ber nia lang chu Latin hawrawp hmanga German leh an chhevel Swedish ho tawng hi niin alang a. English aiin kan tawng a inhniah a, kan A AW B pawh a in ang deuh put vek bawk. Tin, Baibul a thumal tam tak kan lamdan te phei chu heng German tawng leh Swedish tawngte nen hian a danglam tam lo va. Engpawhnise heti lam chu sawi zau rih lo mai ila.
Tuna Mizotawng kan tih hi hmanlai kan pi leh pute chuan Duhlian tiin an vuah thin a, Lusei tawng an ti bawk thin. Lusei tawng tia koh chu kan la ching zauh zauh tho na a, tunah hi chuan kan tawng hi mizotawng emaw, Zotawng emaw tiin kan vuah ber thin tawh a. Mizo hnam hrang hrang zingah tawng inang deuh(dialect) chi hrang hrang hun engemaw ti chen chu an hmang thin a, amaherawhchu Dr.Vumson(Zo History) sawi danin, Lusei-ho thlangtlak hnua Sailo Lal Lallula’n Zopui khua leh a chhehvel a awp veka heng vela a lal laiin Lusei tawng chu a vawrh lara, tlang tam tak leh khaw tam tak te chu a hmanluih tir niin a sawi a. Tichuan, tawng tlanglawn leh hman berah a siam tan a ni. tiin a ziaka, chik taka chhhutin Selehsih khuaah an awmkhawm lai atanga in muchho tan niin a lang. Tawng khat hmang lal ten an awp vang a ni lo thei lovang chu.
Hengte avang hian tawng hrang deuh hmang te pawhin Lusei tawng an lo thiam phah ta niin a lang a. Tin Selehsihsangsarih atanga an in thendarh hnuah tlang hrang hrangte chuanin awm hrang leh hlawm mah se, dan leh dun thuah te sakhuana leh kawng engkimah thukhat hla khat an lo vawn phah ta ni berin a lang a. Pathian remruat a ni chek ang. Khatiang khan Selesih ah khan awmkhawm zai rel ta lo se, An in laichinna leh chhul khat unau an nih hre lovin an la indo ang a, tawng hrang hrang pawh an la hmang ngei ang.
Amaherawhchu tunlaia kan mizo tawng tak hi chu Duhlian/Lusei ngialngan kha ni tawh lovin, lushai tih atanga mizo tih a lo nih tak ang deuh hian tlem tlema siam danglam leh chawmlen chhoh zel a nih tawh avangin duhlian/Lusei bulthut ni mah se Lusei/Duhlian tih ai mahin mizotawng tih hian a huamzau zawk awm e.
Tin he Lusei tawng hi Zo hnahthlak dangte aiin a naupang zawk bawk niin a langa, tawng khun deuh leh tawng upa tia kan vuah te hi kan unaute tan chuan tawng tlanglawn tak a la ni reng a, vawiin ni thleng hian an ni tan tawng upa a la ni lem lo. Tin, he Mizotawngah hian Zohnahthlakte tawng chihrang hrang sengluh pheuh pheuh a ni zela, chutiang zelin hnam pui zawkte tawng pawh sengluh zel a ni. Chuvangin hmanlai deuh a Duhlian or Lusei tawnga chanchinbu an siam thenkhat Mizo leh Vai chanchinbu te leh thildang ziak hlui thenkhatte kan en chuan, tunlai a kan mizo tawng hi a danglam hret tawh reng a ni. Chuvangin he mizotawng hi a darh zauin a huam zau hle a, a thiam an tam a, zir thiam lah a har hek lo. Chuvangin Zoram leh a chhehvela Zofate tana khuanu lo duansa a ni chek ang e, vawiin hian Zo hnahthlakte zingah pawh a mikhual lo hle reng a ni.
Tin, Ziaka dah hmasak ber a nih thu te Baibul leh hla thlenga letlinna tawng hmasa ber a lo ni ta zel kha Zofate tan Pathian ruat a loni ang. Tlemin ziaka he Zotawng an lo dahdan hi chhui zawk ila; Kum 1894 khan Pu Buanga leh Sap upa ten A AW B an siam chu mi pahnih kum 26 leka upa Pu Suaka(Durtlang lal ni ta) leh Bawrhsap officer-a orderly hna thawk Pu Thangphunga(a hnua Chaltlang lal ni ta) te an ni. Karkhat lek chhungin an thiam ta mai a, thuziak leh chhiar te pawh an zir nual a, Pu Suaka ngeiin a sawi dan chu" Hei hi chu ni sarihnaah kan hre chhuak vek mai a, thla khatah chuan kan ziak thei ta hle a, thute kan han ziak thei chu kan lawm em em khawp a, an sumhmunah kan inpawlin, annin kan tawng an zir a keiniin lehkha chu kan zir thin a" tih a ni.
An ni pahnih hnuah hian Pu Khamliana(Lungleng lal) leh Babua(Rahsi) te an ni a, Pu Suaka chuan " Lalchhinga pawhin rei vak lo chu a zir" a ti. An vai hian puitling vek an ni. Pu Khamliana hi chawlhkar khat emaw chauh a zir hnuin an khuaah a haw leh ta mai a. An khua Lungleng a thlen hnu chuan hmunphiah kuangin kawlawm a siam a, lehkhatui atan meihawl rawt dip thli a hmang a. Pu Buanga te thiandun chu lehkha a thawn ta mai a, an nin an lo hmuh chuan mak an ti em em a, an lawm em em bawk a ni. Pu Khamliana hi mizote zingah lehkhathawn ziak hmasa ber a lo ni ta a ni.
Tin, Pu Khamliana lehkhathawn hmasa ber chu Pu Buanga khan a hlut hle a, a pa hmuh atan England ah a thawn hial reng a ni. Tin, kum 1897 khan Zosaphluia(D.E Joses) chu rawngbawl turin aizawl a lo thleng ve leh ta bawka. Pu Buangate thian dun khan sikul chu a hming chuan an hawng ve tak na a, mizo lehkhaziak lam an la buaipui avangin an Sikul chu an khar leh ta rih a. Tichuan, Kum 1898 khan Pu Zosaphluia chuan a pianchampha 28-na lawmna ni pahfawmin Sikul chu a hawng tha leh ta a, Sikul in chu kum 1899 khan tuna Synod Press awmna chhakah hian rap inin an sa a.
Zosapthara (Rev. Edwin Rowlands) pawh chu hemi kum vek hian aizawl chu rawngbawl turin a rawn thleng ve leh ta a. Tichuan ani hian Sikul lam hi a enkawl ta bik a. Hma a la nasa a, theih tawp a chhuah a. Tichuan hmun dangah te pawh Sikul chu an hawn belh ta zel a nih kha. Kan mi hmasa leh Mizo tawng ziaka kan neih ve ngei theih nana harsa taka lo beitute hi an hlu a, an ngaihsan awm a, chawimawi nawn awn awn an phu a ni. A bik takin a sulsutu Pu Buanga te thiandun hi Mizote tan chuan meichher tih loh rual an ni awm lo ve. Heng ziaka an lo dah kumte chhutin a hmasa ber a, a changtlung ber bawk kan ti ngam a ni. Tin, vawiinah Mizoram University hnuaiah Mizotawng chu MA thleng zir theih a lo ni ta zel bawk a, thu leh hla lama hmala thintute an fakawmin an chhuanawm hle mai.
Tichuan, chu mizo tawng chu mizoram mai ni lo, Manipur ram te, Cachar ram te, Tripura ram te leh Burma ramtea Mizo hnam awmte chuan Mizo tawng hi hman berah kan neih ta a ni. Chutihrualin, Mizotawng chu hman ber lo ni mah se, hun engemaw chen chu tawng dang dang pawh Mizoram ah hian mi thenkhatin an la hmang a, kum 50 kal ta vel te kha chuan khaw thenkhatah Ralte tawng te Tiddim tawngte, Falam tawngte , Hmar tawng te hmang mi tlem azawng an la awm ve thin a, tunah chuan chutiang ni tawh lovin, khawi emaw lai laiahte chuan tawng(dealect) dang hret hmang lo la awm ve zauh zauh mah sela, chhim lama Lai, Mara leh chakma te, Mizoram Khawthlang hrula Bru/Riang (tuikuk) hoten an awm khawmnaa an tawng an hmang tih mai lohvah phei chuan, Mizotawng hi mi tinin kan hman ber a lo ni ta a ni.
Mizotawng hi tawngchikmi(lingguist) ho chuan Tibeto-Burman tawng tam takte zinga tawng pakahtah an dah a, Tibeto-Burman hi Tibeto-Chinese (Sino-Tibetan) zinga tawng peng khat a ni. He mi peng zingah hian Tibet tawng leh Burma(kawl)ho tawng mai bakah heng ram pahnih inkar leh a chhehvela khawchhak lam miho tawng hrang hrang an tel ve a ni. Tibet tawng chu mizotawng nen chuan a in hlat hle tawh a, Kawl tawng pawh an tawng han ngaihthlak pawha engnge an sawi tih hriat theih loh khawpin kan Zotawng nen a inhlat hle tawh bawk a ni.
Mahse Tibeto-Burman tawng zinga mi Meitei (manipuri) tawng erawh hi chu Kawl tawng ai chuan kan la hnaihin, thu thuhmun pawh kan la ngahin, an tawng zir thiam pawh kan la awlsam zawk a. Tin, Meitei ho tawng aia Mizotawngin a hnaih leh deuhte chu Mizo hnam chipeng Tiddim tawng(Mizo dialect chikhat) te, falam tawng (mizo dialect chikhat)te leh Hmar tawng(mizo dialect chikhat) te, Thado tawng(mizo dialect chikhat)te hi an ni. Heng tawngte hi chu ngun taka ngaihthlak chuan an sawi chiah hre thei lo mah ila, an sawi lam kawnghmang hriat theih khawpin kan tawng nen a la inlaichin a, Tin tunhma chuan trawngkhat leh thuhmun a ni ngei tih hriat theihin he Zotrawng nen hian a in hnaiha, a inzawm tlat a ni. Thil mak ang reng tak mai chu, hmanlai kan pipute kha chibing te tein an indo thin tih kan hre vek ang a, khatih hunlai khan tawng khat hmang vek lo mah se, an tawng kha tunlai ai hian a la inhnaih fe a ni mahna, hla thu a indo kha an bul tanna a ni chawk reng a ni.
Tin, tuna English tia kan hriat lar Sap tawng te hi a tira hmang hmasatute hman thin chu tunah chuan Old English an ti a A.D 449-1100 vela an lo hman thin a ni a, Beowulf phei chu mi chhiar han ngaihthlak leh a ziak hmuh pawhin English tawng kan hriat nen hi chuan a inpersan hle a ni. Tin, a hnu fe a Middle English te chu A.D 1100-1500 in kar velah an hman a lo ni leh a chu erawh chu tunlai English nen hian a in zawl thuak tawha, hriatthiam pawh a har ta lo deuh a ni. Hmanlai chuan ee English tawng hi Europe hnam chi hrang hrang zingah a hmangtu an la tam lova, zawi zawiin an chhevela mite tawng an senglut zela an tawng aia upa leh changtlung zawk thin German tawng te leh French tawng te hi a upa zawk fe a, Hun lo kal zela, chu English tawng fahrah ve tak chu a lo phuisui ta zela a hmangtu pawh an pung ta zel a ni.
French tawng te German tawngte hi he English tawngah hian a tam em em mai a, an tawng a inhnaih chu thuran, tawng ti hmasawn tur chuan mi tawng tha lai leh kan tawnga kan neih loh te kan sengluh fo hi thil pawimawh tak a ni reng a ni. Tichuan America rama an pem luh pawh khan he English hi a hmangtu an tam ber hauh lo, Amaherawhchu Europe ram tam zawka mi te tan a mikhual lova, ihe lovin an mahni tawng ni ve turin an zir thiam a, hman berah an lo neih ta a, mahni hnam bil tawng chauh kha lo uisa hauh tlat te chu ni se vawiin ni ang hian he tawng hian hma a sawn bik hauh lovang. Tunah erawh chuan khawvel tawng ropui ber leh hman tlanglawn ber a lo ni ta a ni.
Keini Mizo hnamah ngei pawh pipute thukhawchang pawhin Nupui/Pasal palai tirhnan Hmar tawng(dialect) hi a tha ber a, Raldo tura rorel nan Pawi/lai tawng(dialect), Rorel khawm nan Lusei tawng(dialect) tiin an lo thliar hrang ve thin a nih kha. Chuvangin Mizo Tawng kan tih mek Mizo Language tia koh theih tura Zofate tlang tawng hi Lusei tawng bulthut chauh a ni tawh tih hriain Mizo dang dialect hrang hrang atanga thawlphui leh tih hausak a ni tih hria a Hmar dialect te, Lai dialect te, Paite dialect te, Mara dialect te, Thado dialect te hi Mizotawng hnuaiah dialect chikhat vek a ni tih hi hre nawn fo ila.
Mizo Language(tawngpui) erawh tuna Mizotawng kan tih mek hi a nih avangin hmang uar sauh suahin ti hausa a humhim tlat hi thangtharte tih tur a ni. Tin, he tawng la thiam lo leh hmang ngai lo kan mizo unaute pawhin thiam tumin zir ve ngei thin se la, tuna a hmang mek te pawhin chung kan unaute chu finchhuah thiam a, an tihsual leh lam dik loh laite nuihzat mai lova, kan hrilhhriat zawk fo hi thil pawimawh tak a ni. Tichuan tawngkhat kan lo hmantlan vek chuan kan inpumkhat tha sauh ang a, hnam ang leh ram ang pawha dinchhuahna atana hmanraw pawimawh ber TAWNG khat hnuaiah Mizo hnam chu him takin kan khawsaho thei dawn a ni.


c: text/html

text:
Zan thla eng dul ruih maiah chuan lui tui chu fawn ri hlup hlup a, chingpirinu hram kurh kurh leh khuangbai chiri ri cher cher te, ral lehlama sihal lo u te bak chu ri hriat tur reng a awm tawh lo. Kal lehna tur chuang ka hriat loh avangin lung chunga thu chung chuan tuiah ka ke chu ka chhek ka chhek a, rilruin nupui fanau thlaphan turzia leh an mangan dan tur hre reng mahila tih theih ka nei si lo. Sakawlh leh misual laka inven nan tiin ka chemte chu ka hum reng a. Ka meipui chheh pawh chuan vam lam pan lovin mih lam min pansan a. Chu zan khawhar tak leh tihbaiawm takah chuan mut mai chu a har ngang mai. Chhun lama kan sa pelh laite chu ka mitthla a, ka thiante nena kan inhloh dan reng ka ngaihtuah chhuak thei lo. Boruak chu a vawt deuh vur a, ram chin hriatlohna a sapelh hlauhawmziate chu hre reng mahila, kha ti em em a nunau dimlotu keipui chu ka hua a, khua a tih danah chu tlawmah ka tlat a. Chumi ka ngaihtuah zawng ringawt pawh chuan tha a la na a. A chaldarah tak mai chuan ka silai ngei maia han kah chu ka la chak reng a. “Ka hmaa i rawn chhuah hun hun chu i hnuk chhah ni a ni ang” ti sup sup pah chuan ka silai dawt chu ka chhemfai hlarh hlarh a. A hnu ka chhui zelnaah helai velah hian a awm tih a hriat a. Inring renga awm chu him bera ka hriat avang chuan mut zai rel ta lo chuan zing khawvar nghah chu nghah ka tum ta zawk a.
Chhun lama kan hah tawng khawng vangte pawh a ni ang, khawfing chah dawn vel chuan ka lo muhil deuh sek a, ka mumangah chuan ram nuam tak hring cham duai maiah chuan ka awm a. Mi kal hmuh tur awm reng an awm lo. Tlang chhip lam pan chuan ka chho zel a, thinghmun ka luh dawn lai tak chuan ka hnung atang hian mi, a awm ka hriat ngai reng reng loh chuan mi lo ko a. Ka han leh hawi chuan ka hnung lawkah chuan nula hmeltha leh duhawm tak mai, a sam a dara uai thla hniang chu kan keipui hliam ngei chunga chuang hi ka hmu a. Rang taka ka silaia ka tin lai chuan chu nula chuan aw nem leh dam tak chuan mi lo khap a, ani hi chu awm lo selang chuan a chaldarah tak chuan verh ang a. Phuba chu ka la ngei ang le. A chuanna atanga rawn chhuk chuan ka lam panin a rawn kal a. A sakhmel leh pianziaah chuan sel tur reng ka hre lo. A sam sei tak chuan a mawng bawr nalh tak chu a vaw hnap a, a puan bihin a khuh phak loh a mal var takte chuan mit a titlai ngei mai. Kan keipui pawh chuan chet a la dawn lo tih a hriat takah chuan ka silai chu ka dah hniam a, ka lam pana lo kal chu ka lo thlir ta reng a.
A tuithawl pai atanga tui a thlit pah chuan, “Kha hei hi in rawh, chawlh hahdam i mamawh a nih kha” tiin min tawng thlamuan a. Ka thla erawh a muan phah der lo. “Kha lai lungah khan i thu ang hmiang” tih leh kal a rual a, keipawh chuan ka pan ve mai a. Nangpawh chawl hahdam rawh tia a hrilh hnu chuan sakei pawh chu phaitual hnim bawh chuan a chawl hahdam ve ta a. Chu lai hmuna ka awm chhan min zawh chuan pasaltha ramchhuak ka nih thu leh kan khaw chhung a sa rawn lut ka umzui thute, chu sa chu ama rawn chuanna ngei a ni tih ka sawi laite chuan a hmel hmuh a nuam lo hle mai a, mahse chu chu chuti lai hmuna ka awm chhan chu a ni tlat si. Chung ka sawi lai chuan sakei chuan hlauh hlel tak chuan a lo thlir dauh dauh a, a ngek ngher ngher bawk a. A kut nem leh vawt raih mai chuan ka kut chu a rawn vuan a, chunglai ram vela lalnu a nih thu te, hmel hriat ngai loha hmuh avanga mak a tih thu leh mi rawn pawh dante chu a sawi siam siam a. Kar loah chuan ka nel hman hle tih chu ka hre thei. Phaizawl hring dup mai kawh pah chuan an pasalthate nunchan zirna a nih thu a sawi lai chuan a kut chu ka hmer na zual sauh a, na ti hmel reng a pu chuang lo. Mi rawn melh zeuh tih mai loh chu engtin mah danglamna a awm lo. A hmel chu ka en a, ka en nawn leh a, ka en ning thei lo. Keimah ka inveng thei lo a ni ber mai, a biangah chuan ka va dawm a. A duhawmzia te, a ngaihnobeiziate ka sawi lai te chuan a nui sen sen a, a mit meng mawi taka min melh chuan ka zam lek lek hialin ka hria. “I chau awm si a, mu hahdam ta che” a ti a. A mal kham chung chuan ka mu ta a.
Tlangchhip a ngaw thim khup mai a kawh pah chuan chung lai vel chu an khaw awmna a nih thu min hrilh a, an khua chu tlawh ve tur chuan min sawm ngei tih chu ka la hre thei. Eng eng emaw sawi chuan kan titi dun zel a, ka haw hun tur min zawh chuan ka hriat mai loh thu bakin ka chhang lo. A ni reng a, a bula awm chu ka thlahlel ngawih ngawih a ni der si. Pasaltha ramchhuak ka nih thu te ka sawi lai chuan “I hlawhtling dawn lo a ni maw” tiin mi lo fiam a, hlawhchhama haw ka tum loh thu ka sawi hnu chuan a hmel chu hmuh theihin a lo inthlak danglam ka hmu a. Rei fe a ngawih hnu chuan nia i hlawhtling dawn nia a ti a. Mahse hei hi hre reng ang che, amah hi ka thiante zinga ka ngainat ber leh ka hmangaih ber a ni a. A tel lo chuan hrehawm ka ti ngawt ang. Mahse a phu tawh a ni, kar khat vel chhung min tlanbosan a, rim taka ka zawn pawhin ka hmu reng reng lo. In khaw lama pawi a khawih avang chuan a phu a ni a ti a, mahse a hmel chuan a khawngaihthu chu a sawi si. A hmel ka hmuh chuan ka khawngaih ta em em a, a mittui rawn luang thla chuan ka biang a rawn far a,a kuta rrawn hruk pah chuan “I hawn dawn a nia, a phu a lawm” a ti a. “Mahse, nangmah nilovin midang kut atangin a ni ang. Nang chu ka ngaina em em che a, nangin ka ngainat ber i thah chuan kan khawnbawlte ngaihdan a ni lo ang” a ti a. Ka khawngaih hle mai a, mahse ka nihna leh kan khaw mite hmelma chu ka hmelma a ni si. Sakei chu a lal ram chhuahsan tura a hrilh lai chuan a mittui chu a parawl kuang a, sakei pawh chuan muang chang chuan min kiansan ve ta a.
Min hmuh phat atanga min nel nghal thu te, min ngainat nghal thu a sawi pah chuan ka sam chu a chul heuh heuh a, a baksam leng chuan ka hmai a rawn hawl laite chuan ka muhil diar diar a, an khua fang tura min sawm chuan ka chak thu leh ka tum ngei tur thu a ka chhan chu ka la hre thei. Silai ri dur ka hriat chuan min tiharh zawk a, ka silai ka chuh hman reng reng lo. Ka thlangah chuan sakei lian tak chu a lo tlu ruah mai a. Ka awmna an rawn thlen chuan ka thianpa chuan, “Nizan zankhuain kan zawng che alawm, nang lah chu he tah i lo rui mai mai a, kha tunah pawh i inven hman miah loh kha. A zia lo lutuk” a tih chuan chhan ngaihna reng ka hre lo. Sa lakah chuan kut thlak chu ka duh ta miah lova, haw kawngahte chuan zawn ve reng ka tum ta lo. Kawtchhuah thlen dawn hnaihah chuan kan chawl a,a hliam hmasa bertu ka nih avang chuan tlang tlir tur chuan min ti a. Ka hreh ngang mai a, mahse chu chu ka hnar theih a ni tawh si lo. Rawngma mual kan thlen chuan kan khua chu a lang ta ut mai le. Kan indah fel hnu chuan chang tum tur chuan ka ding ta a. Lehlam tlang chhipa ramngaw thim chhah mup chu ka thir a, tih mai har ka va ti take m. Inthiam lo tak chuan ka hna chu ka tlin thei ta hram a, ka va hawi leh chuan tlang chungah chuan romei a lo zam paw chiai mai a, pipute sawi thin, romei a zam chuan Khuanu a lawm tihna an tih hre reng chung chuan khaw lam pan chuan kan inkawt chho leh ta a.
Chhunzawm tur….

robotstxt: allowed

filter: keep


text:
Lenna velah hian kan computer hi a muang lutuk, min han en sak teh tih hi ka tawng ve leh thin a. Windows ka hman pawh hian ka buai ve vak ngai lem lova. Expert ka ni hran lova mahse thil ho te kan tih theih te chu:
1) Duh duh leh a rem rem install loh a tha. A khat tawkin hmanloh leh mamawh loh hi ka paih thin.
2) Windows update on rawh, tin software dang I hman te pawh update reng rawh. Tukverh chhia pawh siam lawk loh chuan misual ten an hria a nga, an rawn hmang tangkai mai dawn a a ni. Thlawh pawh theih loh, uninhabited island ah i awm te a nih ngawt loh chuan. Internet i connect ngai lo anih pawh hmun dang atangin file chu i copy ve thin ngei ang. Radiowave chak tak hmang chuan rawi bei lo turah che ngai ta ila.
(more…)


text:
Thlànlungah hian thuziak maksak deuh deuh a lo tam khawp mai. A bîkin thlànlung hlui deuh deuhah a awm duh bîk. He’ng a hnuaia mi ho hi a thente phei chuan in hre tawh mai thei.
Lianchina Mipa: Tûkin khân a thaw ta dêr lo mai. A sandamtu tâwk maw tâwk lo maw kan se lo. A dam laia a thil tih that: ‘Kawlhawk thlâwk lai ka pelh nang’ a ti.
Nemzavungi: Mi zawng zawngin kan se leng em ni? Ni lo, a sungkhat lainate chauhvin kan se leng tul a ni.
Vunglian: M. L. P. P. in an D. L. M. S a D. L (‘Milian pui puiin an dîl, mahse, a duh lo’ tihna!)
Mitthi zawng zawnga kan ui ber, Tialneihsingi: Nilaini zîng khân a thaw ta dêr lo mai. Thihchhan: Thaw tâwp.
Sonliana Cowboy: Phawi rang ve tak a ni; mahse, a ngam loh a tawng a, a thi.
Chemtawlhi: A dam ta lo. A dam laia a thil tih that te:
A alto hruaitu a ni.
(ii) Damdawi kha a ei ngam.
Suana: In memory of stone of Suana.
Nimchingi: ‘Min be tawh s’u, ka tawng peih tawh lo’ a ti.
Pauvunga: ‘U Liana’n kan al a lu’ a ti. A san kan se lo.
Chawkchawengliana: He hmunah hian a mu duh a, kan muttîr ta mai.


text: 1Cun zah ung ghangpughang Aukustus naw Roman khopäng avan ung chang sing avan khei vai ah k'bäi ci. 2Cun ah chang sing khei nak cu Kuirinius naw Siria kho a uk sang ung atün law htük ah kiak ci. 3Chang avan cu ami ming ng'khei tuk khai gui ah ami pigaw phäh phäh ah hteit ci gui. 4Josef cu Kalile kho Nazareth ung kaa naw, Ghanpughang David ah ng'tüi nak Judea kho Bethlehem gawnu ah hteit ci. Josef cu David ah hta ng'shon ah kiak ciah kia ne acu ah hteit ciah kiak ci. 5Josef cu ng'khei tuk khai ah, akchu nak vai ah shai ami taak ah Mari awn hteit ci goi. Mari cu käu mah ci, 6ngani cu Bethlehem ah ani om tu zah ung ahta nak vai ah hnüüp ng'päng law sei, 7Mari cu pamihta ah hta lawk ci. Ngani cu ani im kai nak vai im kä awng ci kia sei, ak hmawhta cu zih awn hlawp ne vantang ei-ko ung m'ih ci goi. 8Cun ah kho ung htomeshäm gui cu khomü ah khodo zung ah htome ngäng ne om ci gui. 9Cun sang ung Khanpughi ah khankho chang dang law ne, Khanpughi ah bämang nak cu khang law sei htoshäm gui cu ang htei ah kyik ci gui. 10Khankho chang naw, “Kä kyikyawk vä, chang avan naw ang htei ah a zeikiai nak vai ah ng'thu Ni cu nangmi ah hmawk ah ka law püi ci nei. 11Tuhngawi David ah gawnu ung Khrit Bawipa, nami Hunbawi cu ng'tüi pyi ci nei. 12Ak hmawhta cu zih awn hlawp ne, vantang ei-ko ung ami m'ih cu nami hmuk khai, cun nami hmuh ung ani cu nami hmat khai nei” cik ci. 13Cun vai-am chünla ciah khankho gakap gui cu khankho chang veing ne ng'dang law u netah; 14“Ahlüngtai säih Khanpughi ah bämang nak cu, khankho ah be sä, khomdek khan ung phi ding gei nak om sä, am hni ah chang gui ah khan ah m'gein nak om sä” ci ne Khanpughi m'hlüngtai ne ng'äi m'cu ci gui. 15Khankho chang gui khankho ah ami hteh ba kawn ah, htoshäm gui cu ami mät ng'htau u ne, “Mik mi Bethlehem ah mi hteit khai, Khanpughi naw anam thein gui cu hteit ne mi teng khai” ci ne ng'ge u netah Bethlehem ah hteit ci gui. 16Gawk u netah, Mari la Josef la vantang ko ung ami m'ih ah ak hmawhta cu hmuk ci gui. 17Htoshäm gui naw akhmawhta hmu u netah, ak hmaw ah mawng khankho chang ah ng'thu cu m'thein gui ci gui. 18Htoshäm gui ah ng'thu pyein ng'za tuk ci gui cu cäicat ci gui. 19Cun ung phi Mari cu acun ah mawng gui avan ngai ne shüm ba ci. 20Htoshäm gui cu Khankho chang ah pyein ah mäih ah hmu ng'za u netah, Khanpughi ng'äi ne m'hlüngtai ne hteit ba ci gui. 21Ak hmawhta cu hnüüp chih lüng sei vun-ah nak ami bi nak ah hnüüp ung “Jesuh” ah ang ming sui ci gui. Cun cu kä ami m'gai nak pha ge ung khankho chang naw sui vai ah a pyein ah kiak ci. 22Mose ah thukhän ah mäih ah theingcim nak bi vai akhin gawk lawk ci kia sei, ak hmawhta cu Mari la Josef naw Jerusalem ah law püi ni ne, Taigü im ah Bawipa am ap ci goi. 23Bawipa ah thukhän ung, “Hta htük phung cu Khanpughi-am nami ap vai, 24müm kha hnih la cholung hnih phi Khanpughi-am pe ne nami taigü vai” ciah om ci kia sei, acun ah taigü ci gui. 25Cun zah ung Jerusalem ah Simeon ming nak ciah chang om ci. Ani cu Khanpughi kyih-aa ciah chang k'ni ah kiak ci. Israel chang gui hun nak ami gah vai ah ngäng ciah chang ah kiak ci. 26Mumcha Theing cu ani awn atäng ah om ne, “Nang cu Khanpughi ah shaitaak ah Messiah kä na hmuh pha ung kä na sik khai” ci ne am cäi ah kiak ci. 27Simeon cu Mumcha Theing ah lam shüm nak awn Taigü im kyong ah lut ci. Thukhän ung om ciah mäih ah bi vai ah anu la apa naw ak hmaw ani law püi cu hmu netah, 28Simeon naw ak hmaw cu chang ne, Khanpughi am hlüngtai ah ng'thu cu; 29“Bawipa, tuhbäi na shaitaak küm pyi ci kia sei, na chang shäm cu dimdeeih nak ah hteh sak ä. 30Ka mät ah mik awn na hun phiawn nak cu ka hmu pyi ci nei, 31Cun cu chang van ah ma ah nang naw na pian m'tham ah; 32Na ng'zak hlü dang sak ciah akdei cu chang hei gui ah hmawk ah ak khang vai la; na chang gui Israel chang gui ah bämang nak a gawk law ah hmawk ah kiak ci” cik ci. 33Ak hmawhta ah anu la apa cu cun ah Simeon ah ng'thu ng'za ni netah cäicat ci goi. 34Simeon naw hrilham pe gui netah, Nu Mari-am a pyein nak cu; Israel chang da gui ami didap vai la hun nak ami gah vai ah hmawk ah shin ah ak hmawhta cu Khanpughi naw a ghü pyi nei. Ani cu Khanpughi m'hnüt nak ah kia ne, chang gui naw hnu ng'tuk püi ne ami ng'thu nak awn, ami mät ah m'lung kyong cu dang sak khai gui nei. 35Nang ah m'lung kyong cu khim ghaat awn k'tawk ah mäih ah nak khai nei” ci ne Mari-am kiak nak ci. 36Asher pakhui ung kaa Phanuel ah hta Anna ming nak ciah profet hnumi tumat om ci. Ani cu ghi law pyi ci, ak hmaw chang zah ung ceimah ne, kum chih bäng ung a cei awn om ci goi. 37Ani cu tuhbäi a khokum cheit-kip-lei-phli law pyi ci. Ani cu amü ak hnüüp taigü im ah om ne ei hlawi ne taigü ci. 38Ak hmaw ami ap law sang ung cun ah hnumi cu gawk law netah, Khanpughi m'hlüngtai ci!Cun kawn ah Jerusalem cu hun lawk khai’ ciah ngäng ci gui ah chang gui-am, ak hmawhta ah mawng cu m'thein gui ci. 39Josef la Mari cu Bawipa ah thukhän ami bi kawn ah ami pigaw Kalile kho Nazareth ah hteit ba ci gui. 40Ak hmaw cu däm ng'vai ne gaigawng ci. Ani cu cüivai lunglang ci, Khanpughi ah m'shumphyuk nak cu ani ah khan ah be ci. 41Bawipa Jesuh ah anu la apa cu phiawn nak pawi akhin päng ung akum tä sei, Jerusalem ah hteit ci ci goi. 42Jesuh akhokum kum gha-lei-goi a law zah ung phi, Jerusalem ah phiawn nak pawi ung hteit ba ci gui. 43Cun ah pawi ng'pyi sei chang gui cu ami im ah hteit ba ci gui. Cun ung phi ak hmawhta Jesuh cu, Jerusalem ah om shüt ci. A om shüt cu anu la apa naw kä hmat ci goi. 44Chang gui ah ng'lung ah hteit tuk ciah ngai ci goi. Hnüüp ät mü ne hteit u netah, ami mätzah teihpüi gui ah ng'lung ah shui ba ci goi. 45Cun ung phi kä hmu ba ni netah, Jerusalem ah hteit ne shui ba ci goi. 46Ak hnüüp thum hnüüp taigü im kyong ah Jew saza gui awn ngo u ne, ami ng'thu ngai ne, ng'shi ca gui ne kia sei hmu ba ci goi. 47Ani ah hmuhmat nak la ang thu gui ng'zak ciah chang gui cu ang htei ah cäicat ci gui. 48Josef la Mari cun phi ani hmu law ne cäicat ni netah, Anu naw, “Ka hta, a i ah kia sei shikchaa ah na kiak ang? Napa la kei naw ang htei ah ng'ä ne ka ni ning shui ba ci nei” cik ci. 49Jesuh naw, “Nang nu la pa, a i vai na ni na shui ba ang? Kei Kapa ah im ung ka om khai ah kä nani hmat ne ma?” cik ci. 50Cun a ci cu ngami naw kä hmat ci gui. 51Cun kawn ah ak hmawhta Jesuh cu anu la apa awn atäng ah Nazareth ah hteit ba u netah, anu la apa ah ng'thu ngai ne om ci. Cun ah a kiak ah mawng gui cu anu Mari naw am lung kyong ung avan htin ci. 52Ak hmaw Jesuh cu däm ng'vai law ne a hmuhmat nak dämda law pi sei, Khanpughi la chang ah ma ah a hmai kiang sei om ci.


text:
(Ka post khat em mai, hetiang lam bak hi ka ziak thiam ve chuang lo nain)
‘I pian leh murna sawi rawh’ min ti mah ula, ka nu kap karah ka piang a, thingtlanagah ka mur kan ti he haw mai ang. Min dem suh u, dem chi kan ni lo, tahpui chi kan ni. Hawh, mi tahpui hawm hawm teh u.
Put tawrh leh ei tawrh bak thiam leh theih kan la neih loh lai hian, nangni zawngin internet hmanga rawra chhut in lo thiam hman lek lek tawh a. Vaihlo chauh hi zuk tur emaw kan tih laiin, nangni chuan Marijuana thlenga zuk nachangte in lo hre leh hman pek a. Kan ngaisangin nihlawh kan ti lutuk che u ti ila, dawt kan sawi tihna erawh a ni ang.
Iptepui lian hel hawl nen, kawla nichhhuak chhiara kan ta leh hlawhchhuah tak meuh Maian tel kan zakzeh hawn laiin, nangni chuan mi chanvo leh ta tur liau liau in lo paipawn run thei a. Keini’n kan thil neih kan phur a, nangni zawng in thil neihin an phur thung che u a, inawhawm thin ngawt mai.
Keini thingtlanga kamding fanute aia, Muster roll-a thawk fanute keartui a san zawk chhung chuan, pawngsual kan la tawk ve lo turah kan inngai ngawt te hi atthlak hle mah se, kan lawm a la tling thung. Bawkbawn bai, nghathu leh aieng telh Sunday zinga kan la hmeh thei a nih phawt chuan, kan la lawm.
A ni asin, khawpuia chi seh ilo lam tura kan lo chuan kai ve chang ni te hian, “A thing bawn tawp, thing mahse a thaw tal uih lo se” min tih supte hian, kan lo zak ru ve thin lutuk asin. Kan mawl leh kan thin zia pawh kan hai bik lo ve, in hriat ang leh dai hriat ang hi kan la rawn tuipui pha lo mai zawk a ni. Tih tak emah chuan, kan Vawkpui Rangi sawn paina Vawkpa leh a chhiat tak thute hi in hre bik chuang em ni kan ti ve tlat.
Halleluiah Chorus hmanga vun var lem in chan lai hian, nun in ning ru tawh tih hi mawl hle mah ila, kan hre ru ve asin. Hallleluiah Chorus tlan sana, kan hla chuam Thlawi Law Law Chhai Hi A Fair Zawk a ni tih hi min la rawn tawmpui ang tih kan ring tlat asin. Chutih hunah chuan Mengrei Generation leh Pialral Theory ngaisangtute kan lo nuih sawh ve tawh ang che u, na in ti ve ngawt ang le!!
Mahse, hei hi erawh a na kan ti thin. Dam loh nikhuain kan khuaah inentirna a awm ve mai thin lo hi a ni. Kan nun inchhan hman tur kan nih laiin, kan nunna hlu tak kan lo chan fo tawh a, a rilru nat thlak thin ngawtin ka hria. Chhangkhatna (Contraceptive Pill) te hi Vawk hurna a ngaiin, kan vawkte kan lo tulh fo tawh bawk a, hur a hnekin an ching fo tawh bawk. Hetiang kawnga min finchhuahtu leh, min enkawltu erawh kan mamawh ve thin ngawt mai.
Rilru nat thlak tak pakhat chu hei hi a ni. Sazu tur leh di thahna hlo kan hman pawlh nawk thin hi a ni bawk. Sazu tur, di thah nana kan hman chang leh di thahna hlo sazu tur atana kan hman pawlh nawk chang hi chuan, a nghawng a na thin ngiang mai. Di ti rem lem lo hian, kan sazu te hi kan thah phah lek lek zawk fo va. Kan khaw nu fianrial tawngtai tamna ber pawh hetiang lampang case hi a ni nawk ti ila, kan sawi sual tam awm love.
Khawpuia in tu leh fate chu an la vannei bik ngawt mai. Keini thingtlang naupangte chuan infiamna te hi kan han nei tlem khawp a. A fingvar zual deuh te pawh an la pang aw inzial tup tup bang lo va. T.V leh Cell Phone han khal tur nei ve lem lo ta nafam chu, an mit an sawisel ve ngai lem lo thung a, patling thankin thah tawh hi kan lawm a la tling hle thung. Rualawh hi na ve thin hle mahse, awt pha ve tur chuan Tuirial Hydel Project tal kan mang lamah tal kan man phak a ngai rih si a ni.
Ni e, mi fate pawh thla leilung an rah tawh chuan, Zawngtah kung sang thei ang bera lawnin, suangtuahna nen thla lei lung kan chuan ve poh a ni ang chu. Chumi hma chuan, kan thingtlang nihna hian min la delh bet dawn a la ang a. Khawpui pa lunglawm ang hi chil puta kan la thihsan lo te a nih ngai chuan, khawpui lamah rual awt leh zual turin kan la rawnin vawm lut ve thawr mai thei a nia.
Similar Posts:
- Mizo mipuite thah chimih tumna a ni
- Parawl Chawhmeh
- Hmanlai Vrs Tunlai
- Eiruk hmangte u, in chung a pik e!
- Liverpool football fan club blog thar


text:
Zogam hi British sawrkar in kum 1895 daih atang tawh in a lo awp a. Chung hunlai chuan British in ram tamtak an awp(colonised) a ni. Nitla seng loa roreltu ti hial khawpa khawvel hriat lar a ni. Kum 1914-1919 chhung khan England leh Germany an indo a, khawvel indopui pakhatna tia hriat a ni bawk. England lam chu tamtak thi in tangka pawh 900 million pound lai an hloh a ni. England chu France nen inkawpin an awp ram atangin tanpuina an dil hlawm a. Heng ram atangte hian Kuli tur an la a ni: 1.Egypt 2.Fiji 3.India 4.Malta 5.Mauritius 6.Seychelles 7.British West Indies 8.South Africa leh 9. China. Khatih lai khan Burma leh India chu ram pakhat an la ni. Zogamah tanpuina dil turin Mawlaik atangin Deputy Commissioner D.D.F.O. Lower chu kum 1917 January thla chawlhni hmasa berah Tedim a lo thleng a. Khatih laia lal pu Hau Cin Khup hnenah tanpuina chu a dil a. Chuan Zogam atangin mihring 1033 an awm thei ta a. Heng mite hi kum 1916 a London War Committee thurel angin kuli(Labour Corps) atana tih an ni. Tedim ah thla thum chhung hnathawh dan tur an zirtir hmasa phawt a. Chuan May 27, 1917 ah Tedim chhuahsan in France an pan ta a ni.
1917 May 27: Zing dar 10:00 ah Tedim atanga chhuakin Dimlo-ah an riak a ni.
1917May 28: ah Dimlo atangin Thaangpi-ah an riak.
1917May 30: Tulsuk atanginin Kawlpi-ah an riak.
1917May 31: Kawlpi atangin runlui (Chindwin) an thleng.
1917 June: Run lui atangin Lawng in Myanyanah an pan a zan thum hnu ah an thleng.
1917 June 8: Myanyan atangin Yangon an thleng.
1917 June 9: Yangon atangin Lawng in an kal.
1917 June 13: Tlai dar 5:00 ah India Khawpui Culcutta an thleng
1917 June 24: Tlai dar 5:00 ah Culcutta atang chuan train in Bombay an pan.
1917 June 28: Tlai dar 6:00-ah Bombay an thleng
1917 June 29: Tlai dar 3:00 China lawngin France an pan zel
1917 July 14: Tlai dar 5:00-ah Eden an thleng
1917 July 17: Eden atang chuan Lawngin Egypt ram Suez Canal an pan a ni.
1917 July 21: Tluang takin Suez an thleng
1917 July 26: Tlai dar 6:00 ah Suez atangin Train in an chhuak
1917 July 27: Zing dar 8:00 ah Egypt ram Alexandria khawpui atangin an thleng a tlai ah chhuak leh nghal in Toronto an thleng
1917 August 6: Toronto atangin train in an chhuak leh
1917 August 14: France Khawpui Marselles an thleng
1917 August 24: Marselles atangin train in an chhuak leh
1917 August 27: England leh Germany indona hmunpui Bikot Camp an thleng ta a ni. Vanduai thlak takin kawng lak(India) ah mi pakhat a thi a ni.
Bikot Camp ah an awm chhung hian Pu Neng Za Langh chuan bomb a tipuak palh a mi 6 an hliam. Chuvang chuan Bikot Camp atangin Brazil Camp ah an insawn leh a ni. Chu Camp ah chuan silai a ri deuh reng a ni awm e. France ramah kum khat leh a chanve an va cham a. An cham chhung hian ral hlauhawm tak karah hna chi hrang hrang an va- thawk a ni. Sipai pangngai ang a raldo tura tih an ni lo a. Ralthuam leh ei tur load leh unload te bakah in leh a vel tihfai hna te an thawk deuh ber. Alexandria a an cham chhung hian Gorkha (Nepali) ho nen tuihleuh an inel thin. Gorkha sipai 9 chu damdawi in a dahluh ngai khawpa an chauh avangin tuihleuh an khap ta a ni. Anni ho pawh an chauh avangin chaw te pawh an ei thei lo hial a ni.
Bikot a an awm lai khan an thawhpui hnamdangte nen intih hlim nan football an inkhel thin a. Inkhelhna ah chuan hnehna an chang ziah thin. England sipai a tan theihna tur British Parliament ah dilna an va theh lut a. England chuan zomite huaizia leh ral thiamzia an lo hriat tawh avangin an remti a ni. Chutih lai chuan Khup Za Dal chu a tawng sual avangin an man a. A chhuah hnu ah vanduai thlak takin a thi a ni. England sipai te chuan zah takin an vuiliam a ni. Kum 1917 December thla ah England Prime Minister leh Sipai thenkhat in Brazil Camp an tlawh a. Pu Gin Vum an salam a lo pek loh avangin thla thum lung in an tan tir a ni.
Brazil Camp a hnathawkte hi hlawm 78 in an in then a. Chung zingah chuan No.61 leh 62 Labour Corp te hian hna an thawh that avangin an lar em em a ni. Chuvangin England lal King George V chuan hmu duh in a chah ta a. Lal nen a inhmu tur chuan Corp 2 atangin an inthlang chhuak a. Mawlaik Deputy Commissioner F.O. Fowler leh zomi 10 thlan chhuah an ni. Chungho chuan kum 1918 march ni 9 ah London an pan a ni. Train station ah an lo hmuak a India lam atanga kalte thlenna ah an thlen tir a ni. An thlenna ah chuan Prime Minister leh Minister dang ten an lo hmuak leh a. Kum 1918 march ni 11 zing dar 8:00 ah motor in Buckingham Palace ah an va hruai a ni. Tichuan England lal nen an va in hmu thei ta a ni. England lal chuan tihian thu a sawi a: “Zogam Tedim atanga lo kal Labour Corps 61 leh 62 te hnathawh thatzia ka lo hria a. Sawi sen rualloh in ka lawm a ni. Khawvelah England sawrkar thuneihna a awm chhung leh England mi kan awm chhung hi chuan Zomite chu riltam in awm kan phal lo. In retheihna hmun apiangah England sawrkar hian kan pui zel dawn che u a ni. In bulah rei ka awm hman dawn loh avangin pawi ka ti. London a in cham chhungin ennawm chi hrang hrang Minister ten an entir dawn che u a ni” tih a sawi hnu chuan inchibai in an inthen ta a ni.
Lal huang chhungah chuan Zomi ten thla an la chuai chuai hlawm a. Minister pakhat hruaina hnuaiah London khawpui hmun hrang hrang an fang kual a ni. March 12(1918) ah Parliament inkhawmna ah an hruai ve a. Banah Burma Governor chenna ah thingpui an in leh a. Khalai a hnathawk kawl (Burmese) 13 te nen tlaiah Cinema an en bawk. March 13,(1918) zing chaw ei khamah Sahuan(Zoo) an enpui leh a ni. March 14(1918) ah England lal lo ni tawh zawng zawng leh King George V te chhungkaw lem omna an enpui leh bawk. March 15(1918) ah London khaw pawna awm thlawhna siamna hmun an en a ni. March 16(1918) ah India Governor inah chaw an va ei a. An chaw ei khamah Roll Company leh Whiteson Company chuan leng tur in an sawm a. Anni pawh in ei leh in tur tamtak an lo hlui a ni. Roll Company inchung sangah chuan football playground pakhat a awm a. Chuta tang chuan London khawpui a lan theih avangin an thlir nasa hle. March 22,(1918) ah London atangin Brazil Camp pan in an haw leh a ni. Camp an va thlen chuan England sipai a luh theihna tur lehkha a lo thleng a. England sipai a tang duh chuan Lyons Camp an pan ta a ni. Zomi tamtak England sipai ah lut in Lyons Camp ah chawlhkar thum chhung an training hman. Khatia an training lai chuan lehkhathawn an dawng a Hakha leh Kuki an indo avangin Zogamah thlawhhma an la thei lo tih thu hi a ni a. Tichuan Zogama let leh turin dilna an thehlut ta a. Kum 1918 July thla ah lo haw leh in August thla ah Tedim an thleng leh a ni. England sawrkar chuan chawimawina Certificate pakhat theuh a hlan a ni.
Zomi Labour Corps France a kal te hi mi 23 in nunna an chan a ni. Heng nunna chante hi 1st World War avanga thite vuina thlan(War Cemetry)ah vui niin uluk taka ven a ni bawk. England sawrkar in Zomi te huaisen an tih avangin “First Chin Battalion” chu kum 1921ah an din a ni. Battalion thum thleng a awm hman a. Tunah chuan Burma sawrkar in an titawp leh tawh a ni.
Similar Posts:
- UEFA Euro 2012 Fixtures
- Kolasib Road block
- US, UK leh France in Libya an bomb
- EURO 2012 Quarter Finals
- Tour de France 2010


text:
via ZerO. In request angin a comment ho post thar angin ka rawn siam tawp mai.
BREAKING NEWS: Hmeichhe naupang kum 5 mi pawngsuala thah a ni leh ta. Muallungthu khua, pu Daniela fanu Lalhlimpuii (Bawbawihi) kum 5 chu nimin khan a bo a, nizan zanlai dar 12 vel khan Aisih tuikhur thlang, World Bank kawng thlanglam km.1 velah a ruang an chhar a. Pawngsuala thah a ni ngei tih finfiah a ni. Muallungthu YMA hruaitu pakhat hnen atanga thu dawn chuan a serh a vung a, a ekna atangin thi a chhuak bawk a ni awm e.
A pawngsualtu/thattu Henry Vanlalchung hi Sateek khuaah man a ni a, mipui thinrim in Police kut atanga chhuhsakin an sawisa hlum.
Naute chhungte Lalpa’n thlamuan mawlh rawh se!
Lalhlimpuii (via Buannel.com source ah hian chanchin kimchang a chhiar theih bawk e.)
(A chhungah a chipchiar zawkin thlalak nen a awm e)
Update 2:
Naupang pawngsuala thattu kha Sateekah an lo man a. Ka han chho a. VCP in hnuaiah an lo dah a. Kulikawn PS atanga duty 2 an lo thleng tawh a, mahse mipui thinrim an veng zo ta lo.
Police kut atangin Muallungthu leh Falkawn mipui thinrimin an hnehchhuh a, Mullungthu an panpui a, an dim lem lo vang. Aizawl atangin Police an rawn kal mek a, an inveng zo kher ngem aw!
Court-in thiam loh a la chantir lo na a, ka hriat laiin a inpuang a, a thlalak post mai ang. Bialtu MLA pawh a rawn kal a, a inpe zo hle mai.
Tualthattu hi Burma mi, Henry Vanlalchung, thingzaia inhlawh niin, helai velah a lo khawsa thin tawh a ni.
Update 3:
Naupang pawngsuala thattu hi Tachhip khaw hnuaiah mipui thinrimin an khawih hrep a. Tunah tak chuan Muallungthu kawnah Police motor hnungah an mut a, a hmel a entlak tawh lo. A thaw eih eih a, a dam chhuak kher ngem aw?
Falkawn atangin 5th IR Police te an rawn chho a, veng thenawm atangin mipui an pungkhawm bawk a. An la buai zel nih hi.
1. Sateek VCP In hnuai
2. Sateek VCP in kawta mipui pungkhawm
3. Muallungthu mipuiin Police kut atangin an hnehchhuha sumo-in Mullungthu an panpui
Update 4:
Muallungthu-ah police leh Mullungthu NGO hruaitute an inbia mek. Police kutah a awm na a, thi mai thei a nih avangin an la hreh deuh emaw ni aw!
Update 5:
Muallungthu kawnah ka awm a, hna lama tuan a tul si a, duh tawk rih mai ang.
Muallungthu MHIP an lungawi thei lo. Naupang pawngsuala thattupa hi police kuta pek an phal lo ve tlat! Falkawn atangin 5th IR Police an rawn thlen belh a, pawngsualtu awmna police motor an hual a, an veng mek. Mipui pungkhawm an tam hle bawk.
Henry Vanlalchung hian Zuala a inti bawk a. Aibawk leh Muallungthu velah thingzaia inhlawhin a lo awm thin tawh a ni. Tukin khan Sateek-a pu Khaia ina a thing eh lai an man.
Update 6:
Tun mai khan ka thianpa, Muallungthu YMA hruaitu pakhatin mi rawn phone a, police motor chu an kaltir ta e. Muallungthu atangin damdawi in an panpui nghal dawn a ni awm e.
Update 7:
BREAKING NEWS: Kulikawn outpost ah a thi.
Similar Posts:
- Chemtatrawta baltin mawng a pawp
- Vaivakawn PS a thil thleng chungchang kha..
- Hmeichhe naupang thattu police in man. Amah ngei a in puang.
- Delhi ah Mizo accident
- Kum 6 mi pawngsuala puh man


text:
A sakhming sawi leh lunglen a zual a
Awm ngheng chial a kan indi lai ka dawn changin Hmangaihtui a luang leh thin
Biahthu di hlan a kan inlawm lai ten zamual liam mahse
Chul thei reng hian a mawi si lo, aw ka tawnah
Dawn kir ve hian i mawi si lo kan hlimlai nite
Eng dang ngai lova tual kan chaina Shillong tlang khi
Fan leh ka nuam e, aw a thiang ten
Goldie Goodie ngai lo reng a kan inlawm lai te
Ngaih ngam ten leng la nang zawng
Hmangaih tangah chuan lung dam ten va bei ta la
I hringnun par ang a vul dawn phawt chuan
Jack Of Heart a riang vala hian
Ka tuar nem ang lunglen, aw nang hmangaih vangin
Leng zawng zingah ka riang chuang e
Mang mawl mai pawn Hmangaihtui ko chhuakin
Nau ang nuih zai reng ka rel thei lo, aw di, i lo chuan
On my lip is only in my dreams
Piang lo zawk la ka ti, ka di loh ai che
Riakmaw ianga riang thlawn mai turan leh
Sakhming sela min sai hma hian
Thla fam chan ka nuam e
Then hnu di, nang ngaih vangin
Uaiin, chulin chuai mahse, i biahthu di hlui zawngte
Vawng reng nang e dawn lungrukah
Zantiang chhawrthla en changin min han hre ve reng thin la
Zan tin mangtha, aw ka di kumtluang atan
Chp 533. The Silence that we all missed - Last night, a lot of people watched NorthEast United FC and FC Goa battle it out at the ongoing Indian Super League. The match ended in a draw, with veter...
5 days ago


text:
Myanmar Girl Band, timi nunau band thar pakhat a suak lala. Cumi ih teltu pawl cu mithar ngai siloin 2010 kum ih pop girl band hlawhtlingzet, Tiger Girls, timi ihsin Me N Ma Girls tiin international nunau band pakhat ah thlengsalmi ih sungtel Htaih Htaih, Cha Cha, Kimmi le Wai Hnin pawl an si. Tiger Girls le Me N Ma […]
Myanmar Girl Band Thar
Obama Le ASEAN Thurelnak Ah Kilhimnak Sangter
American President Obama cu Nay Pay Taw ah November 11-12, 2014 ni ih tuah dingmi A vei 25nak ASEAN Hruaitulu tonawk thurelnak ah tel ding a si ruangah kilhimnak hrangah Myanmar cun minungtha thawnghra lenglo hmang dingin tim a tuah. Himi ah ASEAN ram dang pawl ihsin khal President pawl, tlangbawipu pawl tel ding an si ve. Himi thu ah […]
-
Malala In Gaza Tlawng Tuahnak Hrang Hlu
Tunaite ah, Nobel Peace Prize laksawng ngahtu Pakistan Fala Malala cun, Hamas le Israel pawl doawknak ruang ih siat, Gaza khua ih...
-
Rev. Evan. Lal Eng Lian Le Chinland Today Suhtonnak
CT : Na hmin, na nu le pa, na suahnak khua, unau paziat na nei, Na innsang dinhmun, khui tawk ah na um? LEL : Ka hmin cu Lal Eng...
-
League Cup Quarter Final
England ramsung ih Football zuamawknak pakhat a simi, League Cup ( Capital One Cup ) cu Quarter Final an thleng thlang. Quarter Final...
-
Ferdinand Hremnak le Cawhkuan Pe
England le Man U lektu hlun, tufang ih QPR ih lek rero Rio Ferdinand cun, Man U ihsin QPR a thawn tum ah Twitter ih a comment nak...
-
Khrih Ralkap Training Nikhatnak Tluangten Hmang
Mizan sun ihsin Discipleship, Leadership & Church Planting Training cu Yangon Khawlipi Kha Wai Chan kiangih um Mitcaw tlawngah...
-
Best Entrepreneur Ah Victoria
FîBï Mãté Spice Girls member, David Beckham ih nupi, Victoria Beckham hi sumdawngnak lamah a hlawhtling nasa ih, cui a hlawhtlingnak...
Chin
-
Khrih Ralkap Training Nikhatnak Tluangten HmangOctober 30, 2014Mizan sun ihsin Discipleship, Leadership & Church Planting Training cu Yangon Khawlipi Kha Wai
-
A vei (1) Nak Chin Idol In Mipi A Co; A Hlunghlai ZetOctober 29, 2014Van Bawi Lian Hakha: Chin ramkulh khawlipi Hakha ih tuah mi a veikhatnak Chin Idol cun Chin ramkulh
-
Lai Idol Top 8 Ihsin Chin Tlangval Lal Ṭha Kim A Tla: Ṭong Harsaknak Ruang Zum!October 29, 2014Van Bawi Lian Lawngtlai: Mizoram, Lawngtlai khawpi ih tuah rero mi A vei khatnak Lai Idol ih teltu,
- E3 Conference Meeting Singapore Ah Chinmi Pahnih Tel
- Falam Phunsang Tlawngta Hotu Zaten Falam Ah Tonkhawmawknak Nei
- A veikhatnak Chin Idol Hakha Khawpi Ah Tuah
Ramsung
-
Myanmar Girl Band TharOctober 30, 2014Myanmar Girl Band, timi nunau band thar pakhat a suak lala. Cumi ih teltu pawl cu mithar ngai
-
Obama Le ASEAN Thurelnak Ah Kilhimnak SangterOctober 30, 2014American President Obama cu Nay Pay Taw ah November 11-12, 2014 ni ih tuah dingmi A vei 25nak ASEAN
-
Khrih Ralkap Training Nikhatnak Tluangten HmangOctober 30, 2014Mizan sun ihsin Discipleship, Leadership & Church Planting Training cu Yangon Khawlipi Kha Wai
- Myanmar Ram Pumhuap Lekzuamawknak 2015 Jan Ah Nei Ding
- Yangon Ah KCCC Mission Training Nei Ding
- Khakaborazi Tlang Kaitu Pawl Lomnak Puai Tuahsak Ding
Leitlun
-
Malala In Gaza Tlawng Tuahnak Hrang HluOctober 30, 2014Tunaite ah, Nobel Peace Prize laksawng ngahtu Pakistan Fala Malala cun, Hamas le Israel pawl
-
League Cup Quarter FinalOctober 30, 2014England ramsung ih Football zuamawknak pakhat a simi, League Cup ( Capital One Cup ) cu Quarter
-
Ferdinand Hremnak le Cawhkuan PeOctober 30, 2014England le Man U lektu hlun, tufang ih QPR ih lek rero Rio Ferdinand cun, Man U ihsin QPR a thawn
Lehpannak
-
League Cup Quarter FinalOctober 30, 2014England ramsung ih Football zuamawknak pakhat a simi, League Cup ( Capital One Cup ) cu Quarter
-
Ferdinand Hremnak le Cawhkuan PeOctober 30, 2014England le Man U lektu hlun, tufang ih QPR ih lek rero Rio Ferdinand cun, Man U ihsin QPR a thawn
-
South Africa Football Captain Senzo Meyiwa An KapthatOctober 28, 2014South Africa football captain Senzo Meyiwa cu a fala a runnak ah misual rukru pawl in 26 October ah
- 2014 Ballon D’Or Lawmman Ngah Thei mi 23 Pawl
- 2013-2014 La Liga LPF Award
- 2014 Sung Coach Thiambik Hrilnak


text:
Tûn hma chuan Lusei mipain ‘Hnawkhal’ (Vaiza pil aṭanga siam) an inbel a, hmeichhia-in ‘Siapsuap’ (Vaiza pil aṭanga siam bawk) an inbel ṭhin. A hnu deuhah hmeichhia leh mipa-in ‘Puanmâwl’ thuam an inbel a; hun a lo kal zêl a, kan thawmhnaw inbel pawh a changkang zêl a, tûn hi kan lo thleng ta a ni.
Changkânna khawvêlah hmasâwnna pawh a thlawhin a thlâwk fua fua tawh a. Thil ‘dangdai’ kan ngaisangin, mite tih loh ang deuha ‘danglam’ kan châk ṭhin. Fesawn chungchâng thu-ah chuan mipa aiin hmeichhia hi an sângin fesawn stail hrang hrang pawh an ngah hle. Lu chhîp aṭanga ke lêr thlengin fesawn stail thar hi ni tin a chhuak ti ila ka duhâm lutuk lo vang chu maw. Mipate erawh a chângin kekawr bawp a arh a, a chang leh a zuih a; danglam nasa lutuk a awm ngai mang lo. Kamis thâwl hek hawk, a bân thleh; jacket kâwnga hrên tih vêl kha tûnhma fesawn a ni mai a. Tûnah chuan heti hi kan ni leh a.
Fesawn hian hma a sâwn zêl a, dangdai leh maksak pawh tam tak hmuh tûr a awm ta. Tûnah chuan uchuak lutuk a nih ngawt loh chuan ‘mak’ pawh kan ti tawh lêm lo. Hmeichhia-in mipa thuam inbel an duh a, mipa-in hmeichhe thuam inbel an duh bawk si; fesawn lam tuimi leh siamtuten ‘uni sex style’ te an siam chhuah phah a. Mipa leh hmeichhia hian danglamna kan nei tlêm ta hle. Tûnlai mipa fesawn chhuak thar pakhat chu ‘Pherh Fesawn’ tia a hming ka phuah ve hi a ni. TV sirial kan en aṭangin a ni emaw, mipate hmeichhe bula an tâl tam avang emawa lo awm pawh a ni thei a, chu lo pawh chu tam tak a awm thei ang. Tûnlai fesawn chhuak thar pakhat chu a ni ve hrim hrim. Mahse, he pherh fesawn hi chuan tûnhma fesawn inthlâk ang mai ni lovin nunphung a khawih buai pha tlat.
Kan pawm emaw pawm lo emaw pherh fesawn hian Mizoram a rûn mêk a. Mipa, a bîkin râwltharte hian he fesawn hi nalh an ti a, an awt a; heti anga inchei hi nuam an ti a, nunpui hi an châk tlat a ni. Chu chuan mahni inhriatna dik lo a hring a, midang an hmuh dân a dang a, mawi lo takin an kawnfi êm êm tawh mai a ni.
Pherh fesawn ṭhat lohna te: Pherh fesawn hian ṭhatna lai a nei em tiin mithiam te inhnial ta se, awpawzisawn bench lam an che ṭha ngawtin ka ring asin.
- Dress leh chêtzia chu thuhran ni se, neih inang inkawpna sual (sodomy) a hring thei.
- Mipa mawng kak (anal fissure) leh mawng pâr (viral wart) natna vei tam tak an awm phah. (He thu hi a dik a ni tih fiahna pawh ka nei, a chhan chu kei pawh damdawi in-a thawk ve tho ka nih avangin.)
- Nunphung (laif stail) a tibuai. Mipa-in hmeichhe duh zâwng leh tui zâwng ang a tuipui a, hmeichhia ang maia a nun tlat chuan chhûngkaw nunphung a tihbuai mai bâkah sikul leh khawtlâng thlengin a nghawng a, kohhran pawhin eng emaw chenah a tuar pha ve bawk.
- An hautak. Mipa hi chu thawmhnaw lamah hmeichhia ai chuan kan awlsamin kan hautak lo zâwk a. Mahse, mipa-in hmeichhe neih ang neih a, an thuam ang inbel ve vek a tum chuan thil hautak tak a ni. Pherh-ho phei chu an khirh lehzual!
- An chhawr tlâk loh. Pherh-ho rêng rêng hi mipa ni ve si, chhawr tlâk hauh loh an ni duh châwk. An tuina zâwng taka an kal fuh erawh chuan an chhawr tlâk ve tho a. Mahse, ṭhenkhat hi chu nalh ringawt vei mi, hna hriam thawk tûra chhawr tlâk hauh loh an ni châwk.
A chunga kan târlan bâkah khian thil tam tak he ‘Pherh Fesawn’ nghawng ṭha lo hi a awm a. Sawi vek sên pawh a ni lo. Kan ram min rûn dân êm êm hi a râpthlâk a. Eng tin nge kan tihreh ang a; he’ng thil ṭha lo lak aṭangin hian eng tin nge kan unaute, kan ṭhiante leh kan thawhpuite kan chhanchhuah ang tih mawlh mai hian ka rilru a luah a ni. Ka lâwm e.
Similar Posts:
- Biak ina kekawrtlawn hak hi
- Mipa leh Hmeichhia-II
- Mipa Vs Hmeichhia
- Manipurah Gay Marriage
- Hmeichhia!


text:
2nd October, 2011 (Pathianni) Fellowship Programme
A hmun : Kohhran Hall
Hruaitu : Pu Johny Lalawmpuia, Matthaia Group.
Tantu : Nl. R. Lalremruati, Luka Group.
Tawngtai rual : Missionary & Refreshment Sub-Commtt. member te tan
Hun hmangtu : Pu Peter Lalnunhlima, Secy. SML Sub-Commtt.
Sport inbuatsaih nan hun hman a ni ang.
3rd October, 2011 (Thawhtan) Zan Inkhawm
A hmun : Kohhran Hall
Hruaitu : Tv. Ramnuntluanga, Asst. Secretary
Tantu : Nl. Lalrinchhani Ralte, Marka Group
Tawngtairual : Mihla, Missionary leh October thla a chanvo neitute tan.
Thilpek hlantu : Tv. Ramdinliana Renthlei, Johana Group
Thupui sawitu : Pu Ramthansanga Khiangte, Br. Commtt. Member
Thupui : Presbyterian Kalphung


text:
Zu in leh zawngtah ei hi chu thil inang deuh ania aw.
A tawk chiah a kan lem chuan zu leh zawngtah hian chaw ei an ti tui lutuk a, mahse a tawk chiah hi hriat a har em mai pawh a.
Tam lutuk ei chuan zawngtah hian pum lam ah hna a thawk hmasa ber ang chiah hian, zu pawh hian pum ah a thawk a, a tam lutuk chin ah chuan chhuahna bawk ania zawngtah ang thoin a zawn ni. Pakhat in hnuailam a pan a, pakhat in chunglam.
A tuina pawh fuh tawh laklawh chuan, engzat pawhin, an ngam nia mawle. A van poh leh a nei awmchhun chuan an la intihtheih pui em em zel.
Kan lem tam emaw tam lo emaw bul ami te hian a rim hi an lo hre ve tho tho nia, a tam leh tlem lam ai mah chuan a rim hi ani midang in an hriat hmasak fo thin zawk chu.


text:
Kamkeuna
Lunglei khawpuia zin chak em em thin kha, Aizawl khawpuiah tlangnel taka khawsa ve zelin; mang lama kan man phak ngai loh thlawhtheihnaah te chuangin kei a kar hi ka zin kual ve ta zauh zauh a. Tlangval phunchiar tak ka ni nge, midang paw’n an vei a an ziak lang kher lo ka hre law; nge an ziak tawh reng a, ka hmu fuh lo zawk?
Hetia Lengpui Airport ka tlawh ve tak fo hnuah hian ngaihmawh ka nei ve ta fo mai. Thil holam leh te lutuk a nih paw’n ka inphun lungawi vena ni mai teh se.
Ngaihmawh no. 1: Inthiarna
Inthiarna hmun tawp lutuk leh changkang lo lutuk hi state pakhat airport atan chuan a zahthlakin ka hria. Tin, a changkan loh chu thuhran, kan neih chhun tal hi fai taka enkawl ni rawh se.
Ngaihmawh no. 2: Security Hatkora tui zuar
Eizawnna remchang tak a ni; tin state ralmuang kan ni a, a pawi lem lo kan ti thei.
Mahse, airport terminal kan han lut a, danin a phut leh fimkhurna vang zawka security duty thenkhatin, an dinna bula ip an zen mawlh mawlh a, ‘hatkora tui sial hi lei ta che’, an han ti daih zel mai khi chu a lawmawm rualin, hnamdang mit hmuhah phei chuan a inthlahrunawm ka ti ve mai mai.
Ngaihmawh no.3: Sum tlemte duha hnampui bum duh!
Hetiang mi erawh an tam ka ring lo; Ka hmmu fuh pawh a nih mahna, pawi ka ti.
September thla tawp lam khan Bangalore-a lehkha zir duh tleirawl pahnih ka rualin an kal ve a; thlawhnaa la zin ngai miah lo chu an bangbo ve hle.
A theih anga ka’n buaipui hnu chuan, bungrua an ngah duh phian si, an bungrua chu a excess ta. ‘Bangalore thleng chuan kg khat zelah Rs. 500’ tiin Air India boarding pass buaipuitu tlangval cher lam chuan min hrilh a. Ka naute la zin chhuak ngailo chu an che buai deuh bawk ang reng; tin tlangval ka ni bawk a, ka excess ngailo bawk a, ka bangbo ve tho.
Ticket buaipuitu chu ka’n zawt nawn leh a, ‘kg 3 aiin a rit bawk si lo, ngaidam mai rawh’ ka’n ti a. Ani lah chuan, ‘pawisa chawi a ngai’ a ti deuh bur bawk si. ‘A nih leh receipt min pe la’ ka ti ve ngat a. Tichuan, nula pakhat tana payment receipt kan buaipui lai chuan, nula pakhat zawk Rs. 1500 pek chu a desktop keyboard hnuaiah a dah vat a, ka va hmu kher bawk si. Mahse, hna dang a la thawh dawn vangin a dah rih a niang tiin ka zawt lem lo.
Receipt pe tura room dang kan kal dawn chuan ticket buaipuitu chu ka en zauh a. Ka ngaihbel vang nge, a chetdan a danglam ta riau a. Chutia receipt kan buaipui zawh chuan, ka nau pakhat chu payment receipt a lak tawh leh lak tawh loh ka zawh chuan, ‘engmah a ngailo a ti a’, tiin min chhang a.
Security checking a hun chho mai bawk nen, ticket buaipuitu chu ka va hmu nawn duh ta lem lo a. Mahse, khatianga mahni hnampui ngei, zirlai phaia lehkha zir tura kal sum tlemte it tlat Mizo tlangval kha a lainatawm ka ti. Ticket kan buaipui laia ka naute an chetbuai deuh hlek laia awka vin a’n chhuah mai te nen khan a thil tih duh dan chu inmil vel viauin ka hria a. Mi pakhat tana excess man Rs. 1500 office-a peka, receipt lak ngai si, midang tana receipt ngai lo leh, biarding pass buaipuitu’n pawisa a dang mai kha ka vawikhat hmuhna a nia, ka hrethiam tlat lo. Ka hriat loh vang a nih chuan, min hrethiam se.
Similar Posts:
- Zin Kawng Part-I
- Lengpui Airport Security hi
- Possible credit card fraud at Lengpui airport
- Help Please
- Travel Agent vs Airline authority (mipui kan fimkhur na tur)


text:
Masihi Sangati (Non Mizo tia kan hriat lar) Convention vawi 28 na chu tluang takin Sihphir Presbyterian Kohhran Biak Inah tluang takin dt. 18th.-20th. Oct. khan hman zawh a ni ta. He convention a speaker chu Rev. R.Lalthangvunga a nia; thupui chu ‘Isua chu kawng, thutak leh nunna’ (Joh 14:16) a ni. Speaker hian thupui hi tum nga sawiin Pathian Thlarau Thianghlim pawlna nasa takin a thleng a ni. Convention chhung hian speaker in thupui a sawi bakah bible study-te neih a nia; councelling class neih reng a ni bawk. Pathian ni chawhnuah Sihphir bialtu pastor Rev.H.Laltlanthanga’n Lalpa zanriah Sakrament a theh bawk.
Kum 1965 daih tawh khan Nepali Kristian ten anmahni pualin inkhawmpui hi an lo nei tan tawh a; Nepali Kristian Fellowship tih hming pu a Synod hriatpuia an din chu 1975 khan a ni.
Kum 1975-1980 lai vel khan Khawruhlian Pastor bial chu MEA zirtirna diklo in a nuai vak mai a; chumi laka invenna chu ‘luanchhuah’ niin bial hruaitute chuan an hria a. Bial comt. te chuan Ramthar field a chhuak kher loin bial chhunga Nepali/Santali leh hnam dangte zinga campaign an rel ta a. ‘Bial Ramthar Comt.’ an din ta nghal a. An phur tlang ta em em a. Vai hla leh vai khuang bente an zir ta tluk tluk maia. Hna thulh hial in an inkhawm reng thin. An hnathawh chu Lalpa’n mal a sawm a; ringthar an awm ta nual mai a. An ramchhunga hmun laili ber leh vai tamna ber Khanpuiah vai Biak In an saa; hei hi Mizorama hnamdang Kristian Biak In ding hmasa ber a ni.
Aizawl khaw chhung leh pawnah ringthar an lo pun tak zelah chuan puja laia an lunglen leh mai an hlauh avangin inkhawmpui hmasa ber chu 1982 khan Khanpui khuaah neih a lo ni ta a ni.
Mizoram chhunga hnamdang zinga rawngbawlna hi a tangkai hle a; NE India, Central leh foreign-Nepal thlengin Masihi Sangati rawngbawlna avanga Kristian lo ni tawh ten anmahni khaw lamah rawngbawl tu tangkai leh kohhran dintu leh kohhran ban pawimawh tak an ni thei zel a ni. He rawngbawlna avang hian hnamdang pastor paruk zet chherchhuah an ni tawh a; Mission field hrang hranga tirhchhuah engemawzat an awm tawh bawk.
Convention hi tarlan tak ang khian 1982 khan Khanpuiah neih tan a ni a; kumtin nei chho zelin 1994 khan Silcharah Mizo driver thah avanga buaina a chhuah avangin thulh a ni tih mai loh chu tluang taka neih chhoh zel a ni a; tluang taka 2007 thleng khaihlak awm lo a neih a nih hnuah kum khat dana neih a lo ni ta a ni.
Tunhmain convention hi Mizoram pum huapa neih thin a ni a; tlem lai atang khan chhim bial leh hmar bialah then hran a lo ni taa; tun tuma kan tarlan hi hmar lam chan a ni.
Sihphir Kohhranah hian 1997 khan hlawhtling taka neih a lo ni tawh nghe nghe a ni.
Tun tum convention-ah hian ringthar 47 lai an awma; an tana kan tih theih tawk tawngtainaah keini ho hi I tang tlang ve teh ang u.
Similar Posts:
- Leithum pastor bial thar awmze neilo
- Jail ah Pastor?? (Lectern?)
- Hmeichhe Pastor neih a hun tawh
- Gay Pastor avangin Church of Scotland a buai hle
- Zemabawk Pastor Bialin hmeithai in sak sak


text:
Saturday, November 1, 2008
Laitlang chung ah ralkap kalchukcho tilo ding
Laitlang chung ralkap vialte lutlai Brigadier Hung Ngai, (tactical commander) byuhahmu nih Laitlang chung ah ralkap patroling tuah tilo ding tiah order a chuah ti asi. Tu thla thawk in Laitlang chung ah Kawl ralkap an i chawk chukcho tilai lo ti asi. September ni 23 ni ah khan Kawl ralkap pakhat cu Falam peng Leilket khua pawng ah an rak thah ti asi. A thattu zawng an thei thailo. Mah cu ruang zawng ah cun a si kho men ti asi. Laitlang (Chin State) chung ah Kawl ralkap batalion 9 an um i, ralkap sakhan lawng te 30 hrawng a um. Khua thlanglei chawlet atuah mihna caah thazang a dam deuh ngai cang lai tiah ruahchanh a si. (Ref: Khonumthung News) Pyinmana (kyat pyae)
A sinain, mah tluk lengluang ralkap sakhan atam mi ah cun ralkap pawl an kal chukcho ding hi afaing rih ko. Lai miphun nih tem tak tak mi porter phawrh zawng ai ning deuh kho men tiah ruah a si nain, zei tin dah asi tak tak lai ti belte cu thieh asi rih lo.
Posted by CNY blogger at 9:36 AM
No comments:
Subscribe to: Post Comments (Atom)


text:
(Admin note: A ziaktu ziah chhan hi kan lo hriat loh tak in hetah hian a chhiar theih e. Remkima hian hemi chungchang hi hetah pawh hian a rawn ziak tawh a. A thu hi a personal angreng viau a, chhuahsak a pawi em lovang chu..)
Ka lung a leng deuh a comment te kan chhiar nawn leh a…Insawi thiam ka tum hauh lo a, mahse thil chiang lehzual zawka in hriat nan.
Kum 2010 khan kum thum kan in kawl hnuah kan intitlan a, kan la inbe tho thin a; mahse ‘Boruak tharte tawn ka duh’ a tih vangin hna thawk turin phai lamah a chhuk ta a. Kan inbe reng tho a ka lung a len theih em avangin 2011 June thla khan chhuk ve in In kan luah dun ta a (kum tam inkawl mah ila kan la inkutsuih lo). Tichuan thenkhat in inhriatthiam loh anga lang hallucination a nei tih vel ka ziah kha ka chhut let hian a chhul thra lo rilru buai hi ni ta berin ka hria a, nau hi vawihnih kan chhiat a. Hmeichhe dang kawp mai pawh nilo, mipa nena kan awmdun lai min hmu ang te khan min accuse thin a, a fiamthu emaw kha ka ti thin a, fiamthu kha a duh ve em avang khan. Mahse mipa nih ve a khatia mawngkawhur anga inpuh tak reng kha chu ka thin rim ve ta khan kan inhau ta vak mai a, riahchhuah kha a tum ta a, hmeichhia zawk riahchhuah ai chuan tiin keimah zawk ka riakchhuak ang e ka tia,(ka inchhir tawp thei lo) ka riakchhuak ta ngei a, a tukah chuan kan inluahna neitupa in min lo phone a, damdawi ina an kalpui thu min hrilh a, a boral tawh tih pawh min hrilh lo a, damlo pangngai turah ka ngai a. Mahse ka va thlen chuan a lo boral fel vek tawh a, a hma zana boral angah an ngai a doctor ten.
Ka mawl ka intih nachhan pakhat chu engatinge a fiamthu emaw ka tih kha?!!! vawi hnih khat mai a ni si lo a, doctor hnenah te lo hruai ila chu ala dam awm sia te hi ka tia. Tichuan khawngaiha min lo hriat sak tura ka duh chu in kan luahdun chhung leh kan awmdun chhung zawng khan hmeichhia kha tumah an biangah takngial pawh ka fawp lo a, a thih thleng khan a lakah khan ka rinawm tih thu hi min lo hriatsak ve ula ka duh khawp mai. Kum 6 kan inzui a, Mizoramah kan inkawl tantir deuh khan vawi khat chu ka chesual a, kha kha a laka ka rinawm loh awmchhhun chu a nia…a thihcham a lo hnai leh ta a ka rilru ah a thar em a kalo ti duah a nih hi…min lo post sak hram dawn nia….
Similar Posts:
- arngeng…pimples…acne
- Daktor dawt sawi hrat? (Thu dik nge i duh dawt?)
- Doctor hmeichhia aiin doctor mipa
- Thi tawh hnu a lum leh!!!
- Whistle Blower Part-2


text:
1st. Tuesday: Mizoram police, Subsidiary Intelli¬gence Bureau (SIB) leh 14th Assam Rifle ṭawngkawpte chuan Keifang dáiah AK-56 pahnih, AK-47 pali leh a magazine pathum, LMG pakhat leh a magazine pakhat, GS pathum leh a magazine pathum, M-4 Mark 2 UBGL pakhat leh a magazine pahnih, 5.56 mm mû 125 leh 9.96.mm mû 1070 silai 11 leh a mû eng emaw zat 407 truck MZ-04 7276, Champhai aṭanga Aizawl pana tlanin atangin an man. Silai man chungchangah hian thu zawhfiah atan Ngaizawl khaw mi pathum – Thangdeihpianga (38) d/o Vungkhanang, Khaideihpianga (30) s/o Thangkhenbuai leh, Lalramnghaka (26) s/o Saimana te man nghal an ni.
2nd. Wednesday: ` Rs 95,000,0/- senna Vanapa Hall kawta Vanapa lim dah thar chu Art & Culture minister R.Romawia’n a hawng. Vanapa lim hawnna inkhawm hi Art & Culture director Ngurbiaka’n a kaihruai a, Vanapa lim dinnaa hmalak dante A&C research officer C.Laltlankima’n sawiin, lim siamtu James Khamliansawma’n a siam dan a sawi. Lim hawnnaah hian Vanapa tupa, Chawnglianchhinga pawh a tel. He lim hi ft. 5’6″ a sang, kg. 250 vela rit a ni.
3rd. Thursday: Excise & Narcotics department anti-narcotics squad-te chuan heroin gram 42.5 leh a neitua puh Than¬chhingi (43) d/o Lalsiama, Zokhawthar an man.
4th. Friday: CID (Crime) hnuaia Special Narcotic PS staff leh BSF ṭang dun chuan Rangvamualah ganja kg. 12 an man a, a neitua puh Vanlalhlua (30), Tuingo, Myanmar, tuna Rangvamuala khawsa mek an man bawk.
5th. Saturday: Lunglawn Games & Sports Association chuan, LDFA hnuaia first division-a an luh lawm nan Lunglawn YMA Hall-ah blood donation camp an buatsaih a, bialtu MLA S.Laldingliana’n a hmanpui. Lunglei Civil Hospital tan thisen unit 21 an pe a, a petute hi mipa 19 leh hmeichhia pahnih an ni.
6th. Sunday: Bungkawn Vengthar Kohhran Thianghlim Biakbuk thar chu Executive Chairman, Dr. LB Sailo-in a hawng a, thu sawiin ‘Kohhran Thianghlim chu Zoram Kohhran naupang te ni mah se, thlarau thianghlimin a chenchilh tlat avangin tisa leh thlarauah malsawmna an dawng zela ni’ a ti. Biakbuk thar hi ` 15,89,316/- senga sak a ni a, \um 547 hnatlanga thawh a ni a, a dung feet 36 leh a vang feet 29 a sak a ni. A hawnna inkhawm hi Vengthar Kohhran Thianghlim Chairman, Pu Lalvuana’n a kaihruai a ni.
7th. Monday: MNF party dintu, President hlui leh Chief Minister hlui ni bawk Pu Laldenga thih champha vawi 24-na a ni a, MNF General Headquarters chuan Treasury Square-a Pu Laldenga thlanah a hriatrengna hun an hmang. Pu Laldenga hi 1927 June 11 khan Pukpui, Lunglei-ah a piang a, kum 1986-a inremna ziah fel a nih khan CM a ni a, a hnu, 1987 inthlanah sorkarna changin CM a ni leh a ni. Kum 1990 khan a hrawkah Cancer rang chi hmuh a ni a, New York damdawi inah enkawl ni mah se, a lo haw kawngah 1990 July ni 7-ah khan London tumhmunah a thi a ni.
8th. Tuesday: Mizoram Assembly budget session ni thum chhung awh tur chu ṭan a ni a, Finance minister Lalsawta’n thla li (August-November) chhunga Mizoram sum hman tur Vote on Account cheng vbc. 2377.88/- a pharh a; UD&PA minister Zodintluanga’n bill pariat a pharh a, LR&S minister R.Romawia’n ‘The Mizoram (Land Survey) & Settlement Operation (Ammendment) Bill, 2014 ‘ leh, School Education minister H.Rohluna’n ‘The Mizoram Board of School Education (Ammendment) Bill, 2014′ an pu lut a; sawiho hnuah pass vek a ni.
9th. Wednesday: Mizoram Governor Pu Vakkom B.Purushothaman chu central sorkarin Nagaland Governor ni tura a sawn avangin Mizoram a chhuahsan a; Mizoram Governor thar tur Dr. Kamla Beniwal chu lo thleng ve nghalin Raj Bhawan Durbar Hall-ah Justice B.K.Sharma, Judge Gauhati High Court in Mizoram Governor ni tura rinawmna thutiam tirin a la lut.
10th. Thursday: Mizoram Assembly pasarihnaa budget session, July 8-a ṭan chu ni thum chhung neih a nih hnuah Speaker Hiphei-in tiam chin awm lo in a ti tawp. Session-ah hian starred question 32 chhan hman niin, chhan hman loh 17 a awm a, unstarred question 67 lut zinga 51 pawm a ni bawk.
11th. Friday: 1st MAP constable, Sakawrdai post-a awm mek Malsawmkima, Sakawrdai chu a silai leh a ṭhianpa police tho silai kawl lai nen a tlanbo a, police-a a ṭan hmaa HPC(D)-a inhnamhnawihna lo nei ve tawha hriat a nih avangin, HPC(D) nen inzawm leh an tum nia rinhlelh a ni.
12th. Saturday: Lalzammawia (14) s/o Zamuana (L), Ṭhekpui khua, a u Vanlalpeka, Khuangthing hnena awm mek chu Ṭiau luia Dardah lí-ah a chesual a; a thi.
13th. Sunday: Mizoram UPC-a Dinthar PYD chuan Aizawl Civil Hospital-a damlote hnenah bawnghnute leh artui an sem a, damlote’n Pathian aṭanga damna an hmuh theih nan ward tinah an ṭawngṭai bawk. He an thiltih hi kumin chhunga an project pakhat, ‘Mi dangte tana malsawmna nih’ tih bawhzuina a ni.
14th. Monday: Falkland Veng leh Zemabawk inrina Vailui kama Assam type Lalramenga Bethlehem Veng in, hnam dang mistiri Samsul Haque te chhungkaw luah lai chu leiminin a hnawl a, mi pali hliamin, nu ber a boral. In chim lai hian mistiri te chhungkaw member te bakah helper pahnih an awm lai a ni.
15th. Tuesday: Mizoram Legislative Assembly-a Estimates Committee member-ten National Highway 54, Buichali leh Kawnpui inkar kawngpui siam that mek tlawhin an hnathawh dan an enfiah a, he kawng siam that nana sum ruahman, vawi hnih ennawna tihpun a nih chhan te, tun hnaia Kawnpui leh Kolasib inkar kawng, tlawmngai pawl hrang hrangten hnatlanga an siam that chu thawm that dan tur ruahman a nih theih nana endik an nih thu an sawi.
16th. Wednesday: Lawngtlai Dist.-a politician hlunte zinga mi, Lai Autonomous District Council Chairman hlui, Pu F. Rohnuna chuan MNF a zawm in Lawngtlai bazar-a Areopagy-a inkhawmah MNF President, Pu Zoramthanga’n a lawm lut.
17th. Thursday: AMC-in Aizawla sumdawnna khuahkhirhna dan a hman mekah MIMA-in hnam dang sumdawng danna tur telh an phut avangin zing dar 5 atanga tlai dar 5 thleng, AMC huam chhunga sumdawnna hmun zawng zawng khar a ni. Bazar puia thlai zuar ho tlem an inzawrh luih avanga buaina tenau a chhuak tih mai loh chu veng tla birh deuh tak thlengin \ha takin an zawm.
18th. Friday: Labour, Employment & Industrial Training department hnuaia Mizoram Building and Other Construction Workers Welfare Board chuan Sakawrtuichhun quarry-a thawkte hnenah a thlawnin lukhum (safety helmet) an sem. Sakawrtuichhun quarry-ah hian chhungkaw 150 velin lung la leh rawra chhúin ei an zawng mek a, safety helmet hi hna thawktu mi 255 hnenah pek a ni. Heti hian Mizoram Building and Other Construction Workers Welfare Board hian quarry pathumah safety helmet 546 an sem chhuak tawh a ni.
19th. Saturday: Lalremtluanga Sailo (31) s/o Lalpiangliana Sailo, Mualpui, Aizawl chu electric current-in a man hlum. Lalremtluanga hian an inah current leak siam ṭhat a tum a, electric hruia current kal a khawih palh avangin a man ta a; Alpha Hospital panpui a nih laiin a thi a ni.
20th. Sunday: Lawngtlai District-a Lungtian khuaah Hmingthanpuia, kum 33 miin a u, Hmunliana (35) Lai Autonomous District Council hnuaia Lungtian-a Asst. Revenue Officer Office-a Circle Supervisor chu a that. Hmingthanpuia leh Hmunliana te unau hi Thatduna fa, in hrang chang tawh ve ve an ni a, inhmuh thiamlohna an neih avangin a nau zawk, Hmingthanpuia chu a u, Hmunliana awmna inah kalin, thutthlengseia a u mu lai chu tuboh kg 5-in a lu-ah a chhu a, a u hi Lungtian damdawi in panpui a nih laiin kawngah a thi a ni.
21st. Monday: Sihphira Iskut chingtu chhungkaw 442 hnenah Horticulture Department bul tumin `.21,98,025/- man lei tha, Quintal 1,625 chu bialtu MLA, Assembly Dy.Speaker ni bawk Pu R.Lalrinawma’n a sem a, Iskut chu Mizoramin state pawn atanga sum a lak luhna tlemte zinga chhuanawm tak a nih thu sawiin, iskut chingtute chu tam zawka an thar chhuah theih nan sorkarin theihtawp a chhuahpui zel dawn tih a sawi. Sihphira Iskut chingtute hnena Horticulture Department-in lei tha a sem chhuah hi lei tha chi hrang hrang a ni.
22nd. Tuesday: Councillor 19 awmna, Aizawl Municipal Council-a Councillor 10-in an Chairman paihna tur resolution, Aizawl District Magistrate hnena an thlen chungchangah Aizawl DC chuan AMC session a ko a; Session ṭan a nih veleh chairman R.Lalrinawma chuan motion pu luttu, ZNP councillor W.Chhuanawma chu thu sawi turin a sawm nghal a; mi hrang hrangin thu an sawi hnuah postal ballot hmangin vote lak a ni a; paih duhtu councillor 10 awmin, paih duh lotu councillor pariat an awm a, paih duhtu an tam zawk avangin AMC chairman CT Zakhuma chu paihthlak a ni ta a ni. AMC danah chuan, state leh Central sorkar anga no confidence motion a awm lo a, ‘removal of chairman’ tih a awm a; chairman chu paih a nih chuan, a kaihhruai sorkar pawh a ding zui lo tura ngaih a ni.
23rd. Wednesday: Sihphir Branch YMA President Pu R.Lalduhzuala Inah Mizoram buai lai leh sawikhawm hnu chanchin sawihona neih ani a, he hunah hian Sanjay Hazarika, Director, Centre for North East Studies and Policy Research, New Delhi hovin Preeta Gill, Consulting Editor, Zubaan, New Delhi te, Rini Tochhawng, Asst. Professor, Govt. T.Romana College leh Dr Malsawmdawngliana, Asst. Professor, PU College te lokalin, anniho nen hian zirho a sawiho a ni. Tin, Sihphir lama upa ho \henkhat leh tualchhung chanchinbi mi an tel bawk. Pu Sanjay-a chuan ti ti hona atanga a hriat danin North East India a buaina awm tawhah buaina rapthlak ber a nih thu te, India Sorkarin engmah hnemhnanna a a ngaihsak lo chu mak a tiin, Sipai te chet dan hrang hrang report ngaihthlak hian lukhawng pe thei te hnen thleng tura hmalak a ngaih thute a sawi lang a, “Mizoramah hetiang lam hi kum 30 ka zir tawh a, vawiinni a ka thu hriat chuan thinlung a hneh khawp mai, Central sorkar in a ngaihsak lo hi a mak ka ti”, a ti.
24th. Thursday: Lungleia Writers’ Club-in Sub Hqrs. YMA Hall-ah mi hmingtha pahnih an chawimawi a, hengte hi TNT dintu leh enkawltu, Pu Sangthankima leh Padma Shree dawngtu, Pu RK Lalhluna te an ni a, Pu Sangthankima aiawhin chawimawina hi a fapa, Lalsangzuala’n a dawng a ni. He chawimawina inkhawmah hian Dist. HPC Vice Chairman, Pu S. Laldingliana chu khuallian a ni a, chawimawina inkhawm hi Lunglei Writers’ Club President. Pu T. Lalzika’n a kaihruai a ni.
25th. Friday: Aizawl lam aṭanga Zampuimanga thlan thlen hmaah (Melthum area) Maruti Suzuki SX4 MZ-01/F-4166 a chesual a, mi pathum car khalhtu Vanlalchhuanga (24) s/o H.Thangmawia, Ramthang Veng leh Sammy Lalruatpuia (27) s/o Lalremruata, Chhinga Veng te chu a hmunah an thi a, F.Roluahpuia (24) s/o F.Lalhmachhuana, Ramthar Veng chu damdawi-in thlenpui a nih hnuah a thi. Motor-ah hian mi panga an chuang a, Rampanmawia, Armed Veng leh Brenda Lalruatdiki, Laipuitlangte chuan hliam an tuar a, Rampanmawia chu a nat vak loh avangin chhuahtir leh nghal a ni.
26th. Saturday: Animal Husbandry & Veterinary Minister Pu C.Ngunlianchunga chuan District hrang hrang a vawkvulhtute hnena sem tur vawk vulh tur chi India ram State dang atanga lak luh, PIGFED Quarantine Shed, Durtlang-a dahkhawm chu a tlawh. Vawk note hi PRRS awm lohna hmun (free area) atanga lak luh a ni a. He scheme kaltlang hian Mizoram hmun hrang hranga beneficiary thlan bikte hnenah vawk vulh tur pahnih zel a thlawna pek an ni ang.
27th. Sunday: Excise & Narcotics Department, Champhai Station te leh Khuangphah Branch YMA te tangdun chuan Ganja kg 50 (Nylon bag 6-a dah) an man. Ganja neitute – Vanlalliana(26) s/o Piangthara(L), Zokhawthar leh Lalbiakthanga (46) s/o Lengthanga, Hunthar Veng intite pawh an man nghal. Ganja phurhna atana an hman Car MZ 01 C -6672 pawh hrensak an ni.
28th. Monday: Nehru Yuva Kendra Champhai District chuan Champhai D.C. Pu Sangdingliana IAS hovin ama Office Chamber-ah District Advisory Committee on Youth Programme meeting an nei a. Pu Sangdingliana D.C Champhai chuan he meeting hi kaihruaiin department hrang hrang atanga member lo kal khawmte inhmelhriattirna a nei nghal bawk.
29th. Tuesday: Aizawla Mosolman-te chuan Eid Mubarak an hmang. Eid Mubarak-ah hian Mosolman-te chu zing karah Lammualah an kal khawm a, an pathian hnenah an ṭawngṭaiho a ni.
30th. Wednesday: Ṭhalai Kristian Pawl (ṬKP) din champha vawi 63-na a ni. ṬKP Day pual hian ṬKP-te unit tinte’n anmahni remchan dan angin an hmang.
31st. Thursday: Malsawmtluanga s\o Lalngaihawma ITI leh R.Zonunpuii (Tekuri) d\o Lalthankhuma, Chanmari West, te chu BCM ITI Kohhran Hall-ah bialtu pastor Rev. L.Vanlalsanga kutah an innei.
Similar Posts:
- “Hnahthial District thar siam a ni lovang” – CM
- Darlawn District Demand Committee lehkha
- ADC pathumin President hnenah MP seat 1 dil tum
- Cabinet in district thar siam remti lo
- ‘Youth for Clean Mizoram’ din


text:
Mizo pi leh pute chuan, “Sa hi Buannel-ah an piang a, Chawngtinleri’n a siam a ni,” tih thute an sawi thin. Chuvangin Buannel hian hman atanga vawiin thlengin mizote ngaihtuahna thinlung a luah ve tlat a ni. A la hmu lo ten hmuh an chak a, a hmu tawh te erawh chuan a mawizia leh a nawmzia chu hahipin an sawi thin. Tin, he hmun mawi leh nuam danglam tak, chanchin ngah zet mai hi a hmu tawh inchhir tawh reng reng an awm lo ve.
Buannel hi Myanmar (Burma) ram Hmunluah atanga chhim chhak dep, Hmunluah khawlu tlang liam, mel sarih vela hla, Luangdam lui bul lawka awm a ni. Buannel hi chhuah lam leh tlak lam dawng tha tak a ni a, a tlang inkhawh cham durh mai te chu an mawi em em a ni. Rih Dil awmna Rihkhawdar atang hian Motor keng lo tan pawh Bike a hire theih a, inphurhtir man hi pakhatah Burma pawisain Kyat (Chiat tia lam tur) 8000/- zel a ni. Khawmawi tlanpelin, Lianhna khawthar leh khawhlui tlanpel leh zelin, Chawhte thlen hnuah Hmunluah a thleng a. Hmunluah thleng chauh hi Motor-in a thleng thei rih a ni. Hmunluah atang hi chuan ke-a fehkawng tum ang tiat velah kal a ngai tawh a, kein a thlen theih tawh a ni.
Buannel-ah hian a nu tlang leh a pa tlang an awm a, chung tlang cham durh mai te chu an mawi em em a ni. Tin, a nu tlang leh a pa tlang inkarah chuan phai ruam zau tak a awm a, phai lo atan a itawm hle. Tin, a nu leh a pa inrina phaizawla lui luang hi ngil taka luang lovin a luang kawi nghiat mai a, hetianga lui te a zik zaka a han luang kawi ngiai mai hi a makin a mawi dangdai hle a ni. Chumai ni lovin a nu tlanga lui te luang pawh hi a kawi nghiat tho a ni. Hetianga Buannela lui te pahnih luang kawi nghiat maia an luang hi thil mak tak leh sawi hlawh tak chu a tling a ni.
Tin, Buannela a nu tlang leh a pa tlang dung inkhawh zur mai te chu a rai nuam hle a. Hmun thenkhat laiah chuan tlang dung sahmul thenna takah hian phul mawi tak leh ngaw dur pui, hring nghulh mai chu mawi leh mak danglam takin a inri zur mai a; an inrina laia chhawkhlei kung a intlar zui mai chuan a tlang mawina chu a belhchhah lehzual a ni. A phul phai tual hlo hnimte chu a hring nghulh mai a, a thianghlim em em mai a. Han thuin han mu vel mahila thutphah tha tak leh awngphah tha tak an tling a, thawmhnaw pawh a bal chuang lo.
A pa tlang lama tlang sang lai ber, Chawngtinleri puantahna tlang an tih phei chu a mawi leh zual a ni. Tlang dung sahmul then lai phul leh ngawpui inrina laiah chuan Chhawkhlei kung leh raw te chi, mi thenkhatten Thothek an tih thin, mihring aia sang deuh chauh a inthuahthipa an han ding tlar zur mai chu Khuanu’n mawi tur renga a duan a ni ang e tih loh theih a ni lo a ni. A pa tlang lam lui mawng lama tlang phul mawi tak lui hnar lam epah chuan tlang pawng mawi tak, lung chhawrdawh mawi zet mai, Adama thlan an tih chu a awm a, a tlang mawina fanga kal te chawlhhahdam nana hmun nuam tak a tling a ni.
Buannelah hian sabual hmun leh puk thuk tak takte a awm bawk a; chumai a la ni lo, a tlang mawina tizualtu leh cheimawitu Bingbi, mi thenkhatten Buannel Par an tih leh ngawpui thingzarah chuan hmun danga awm ngai lo Chhawkhlei par var a awm bawk a; chhawkhlei par var hi Chawngduma sai ngho leh Bawltehamtai te anga thing nunna ringa awm chi a ni. Chhawkhlei par var hi a par sen chi aia a danglamna chu a par rim hi a tui em em a, a zung hi tanakha ai hian hmai hnawihah a tha zawk a ni. A zung rual takin an tan bung a, lungtatah tui nen an nawt a, hmaiah an hnawih mai thin a ni. Hmai vun a tinovin a tinung sarh mai a ni. Damdawiah a that avangin miten an la nasa a, a tlem phah a ni an ti.
Buannel hi upaten ram tha sawi nana chun mittlai an tih ang maia mit titlai thama mawi leh nalh a ni. Ram reh ruih mai a ni a, nungcha chai thawm han ri chiah chiahte chuan lung a tileng thei hle. Hmangaih lungduhte nen hlim tak maia a tlang mawina nena inenbel chunga se se thudi tiamdun nan chuan duhthusam a tling a ni. Tin, a nu lam tlang pang a pa lam epah hian tuma chin ni lo purun phek/Purun pheng an tlim hmur mai a. A tlawhtute pawh hian mak an tiin chawhmehah an hmang ve fo a ni awm e. A ram boruak hi a zo vah mai a, thing hmun chinah chuan Sarzuk te chi te pawh a awm ve a ni.
Buannel hi tlang thengthaw nuam tak, a phul mawi tak chu ngawpuiin a hualpup mai ram a ni a. Hetiang hmunah hi chuan Ni leh Thla pawh a eng mawi duh bik a ni. Chuvangin phul hnim chunga zan daifim tla thla chhun en ser ser kara thla eng lawm chhawlhnawm nungcha chiarnghian leh Khuangbaite pawhin biahthudi inhlan vein an mawi a ni. Chi thlah tura Pathian siam an ni ve si a.
He hmunah hian mi tupawh inhmangaihna vawrtawp pawh lo hmang se an demawm chuang lo ve. Hmun mawi nuam, fianrial leh biru lai apiangah in ittawn hmangaihna chu a inpuang chhuak duh thin miau si a. “Ka enchimlohte, ka hmangaih chein i va han tha zim ziam tak em,” tiin lo innul dun pawh nise a mawh love. Kei ngei pawh hian Khuangchawi Chhawrthla eng hnuaia Luite kawi phul Chhawkhlei par kepchhingchheng hnuaia thlifim dawng chunga se se thudi hlan nan chuan a mawi ngei e,’ ka ti ve tho a ni. Buannel mawina fangdun tura enchimlohte nena hnaizo sa lova kiu kawn inbat chunga dar insi rial rial a han lendun chu a nuam ngawt ang le. Hahchhawl dawi ang min tur tawk chauhvin zo thli vawt, Chhemdam thlifim lah chu a thaw heuh heuh mai si nen, hei ngei hi Vanram tlafual Lei Eden tih mai chu awl tak a ni! Tunlai phei hi chuan zaithiam tak tak te’n Music Video siamna hmun atan an hmang a, kal lam leh hawng lam pawh an insul ve ta zut zut mai!
Mizo literature-a mithiam thenkhatte’n Buannel hrilhfiahna atan-a,“Ram tha tak, Ramngaw, Sa tamna, adt.” an han tingawt hi chu a dik lova, mizo pi pute ngaihdan leh thuvawn suasamna hlauhawm tak a ni zawk. Mita hmuh theih leh belh theih a awm miau avangin ram tha zawng zawng sawi nana “Buannel” tih tawngkam hman hi a rem lo a, thangthar zelte bumna leh kan cultural heritage suasamna tur chak tak a ni zawk. Ram tha leh sa tamna hi Buannel kan tih dawn te chuan Discovey Channel leh National Geographic-a ramsa tam tak awmna kan hmuh Amazon ramngaw te, Australia rama sa tamna te hi “Buannel” tih vek a ngai dawn a, chu lah chu kan rilrem zawng a ni thei kher lovang. Sa tamna leh ramngaw tha tawh phawt chu, “Tuk loh ram” tih mai hi a tawk viau a ni. Thangtharte chuan Buannel hi a takin a awm a, ramngaw tha satliah sawina tawngkam a ni lo tih hi i hre hram hram ang u.
“Buannel ram daiah va tuan i,
Chhuihthangvala hmingthan nan;
Chengrangpui lungleng a au ve,
Damsa hraileng awite tlan dial dial.”
– Rokunga
www.getaheadofthegames.com/best-armor-games
getaheadofthegames.com/best-cooking-games
Similar Posts:
- BUANNEL
- Lunglenna
- Buannel atangin Lennupa ah
- Buannel ramdai
- Aizawl, 2011 Chapchar Kùt Thlalak thenkhat – Vaivut khu reng a awm ta lo…!!!


text:
Tunlai chu information hi a tha tawh khawpa internet khawvelah hian thil post leh tawngkam tehi fimkhur a ngai khawpmai. Kan thil tarlan tehi keinin kan ngaih serious vakloh aiin mi hian an lo ngai serious viau thei a. Saptawng a nih loh pawhin mizo comunity chhungah pawh hian mi tana offensive thei deuh kan tarlan chuan kan va offend tekhan an lo hmu ve vat dawn ani tih hriat a tha, an mahni related anih chuan thiante atangin emaw eng tin tin emaw anlo en ve vat mai ang. hehe
Hmanni ah pawh Dr.Rebeka in mi a bawl ngawt a FIR te an thehluh mai kha. Misual member zingah Rebeka i bawl tawh engzat nge awm ang aw.
Chuan he pa Hamza Kashgari(K-23) pawh hian a thil tweet in muslim ruh ho a chhaih kawlh ani ber mai. Muslim lam comunity ah chuan tun kar vel khan alo hot viau ani awme he chanchin hi. A identity an chhui chhuah hnu ah New Zealand a tlanchhiat tumin Saudi Arabia atangin a thlawk chhuak a mahse Malaysia police ten anlo man a, Saudi Arabia ah an thawn kir leh ani. A future a bright lo khawpmai. Fimkhur phah nan lo hmang deuh rawh u. hehe
Similar Posts:
- Mizo hmeichhe B.Th./M.Th. zo te hi
- Mizo pahnih AFC U-17 Championship-ah
- Deccan Mujahideen threatens to attack Indian airports
- Foreign a inhlawhna – Thlirna dang
- Saudi ambassador thah tumna!